cyanic-selkie/wikianc huggingface dataset:
Pɩɣyɩyaa lɩmaɣzɩyɛ tɩnaa
Lɛɛzɩtʊ lɩna ɛzɩma katoliki cejewiye lɩza paɣtʊ naa kɩfatʊ kpaɣ hɛkʊ taa alɩwaatʊ (ŋgʊ ɖɩcɔna kɔyɔ Rome paɣtʊ ndʊ tɩlɩna pɩlɩna kedizaɣ hiŋ naatozo ŋga lɩmaɣza tɛ). Lɛɛzɩtʊ lɩɩ pɩtɩŋna Ɛsɔ tɔm kpɛlɛkɩtʊ ɛyaa nabayɛ yɔɔ ɛzɩ Martin Luther, Ulrich Zwingli, Jean Calvin, Sébastien Castellion, nɛ ɖɔɖɔ ɛyaa sakɩyɛ cɔlɔ. Pierre Valdo, John Wyclif, Jan Hus, Lefèvre Etaples tʊ, ɛyaa mba pawɩlɩna lɛɛzɩtʊ tɔm. Patɩla pɩɣyɩyaa lɩmaɣzɩyɛ tɩnaa pa-tʊmɩyɛ pazɩyɛ alɩwaatʊ nɛ pawɩlɩɣ se tɩkpaɣ nɛ aloma fenaɣ kɩyakʊ 31 pɩnaɣ 1517, Caama maacɔ Augustin nɛ ɖɔkɔtɔ Ɛsɔ Tɔm kpɛlɛkɩyʊ Martin Luther susi lɩmaɣza tɔm 95 ndʊ tɩwɩlɩɣ ɛzɩma Room katoliki cejewiye pɛda paɣtʊ yɔ, nɛ pɔtɔŋ yeke koŋ Ɛsɔ Tɔm Takayaɣ tɩna tisuu lɩmaɣza. Saxe Jean Fréderic wɛɛ ɖoŋ tɔm ndʊ tɩ yɔɔ (pɩnzɩ 1503-1554), kɛlɛ Luther ñɔtɩ miŋ Domine paɣtʊ takayaɣ kɛlɛ pɛkpɛdɛsɩ-ɩ halɩ peyebi-ɩ Ɛsɔ tɔɔnaɣ cɛlʊʊ pɩnaɣ 1520.
Pɩnaɣ 1521 kaakɛna pɩnaɣ ɖoŋ ñɩŋa, kɔlaɣ fenaɣ taa Martin Luther Worms ɛyaa sakɩyɛ ɛsɩndaa, Luther kizi se ɛɛpɩna ɛ-tɩ, se koŋ Ɛsɔ Tɔm Takayaɣ tɛ yeke eluŋuu nɛ ɛ-maɣmaɣ ɛ-maɣzɩm lakɩ-ɩ tʊmɩyɛ, pɩtɛkɛ ɛ-kɩkpaɖaa tɔm lakɩna-ɩ tʊmɩyɛ kɛlɛ pekizina-ɩ Ɛsɔ Tɔɔnaɣ.
Daphne
Daphne kɛna Njie Efundem Daphne hɩɖɛ nɛ ɛna wɩsɩ kɛ salaŋ fenaɣ kɩyakɩ nɛɛlɛ ŋgʊ wiye pɩnaɣ 1989. Ɛkɛ Kameruni ɛjaɖɛ taa hendu teyu sɔsɔ nɔɔyʊ. E-hendu ndʊ pasɩmna-ɩ kpem yɔ ndʊ lɛ Kalee. Tɩ-taa lɛ ɛyɔɔdʊ halɩpʊɣa nakɩyɛ tɔm nɛ halɩpʊɣa ŋga kasɔɔla efebu nɔɔyʊ nɛ ɛnaɣ-ɩ kpa lɛ, pɩwɛ-ɩ ɛzɩ papɩɩ lɩm kɛ ɛ-yɔɔ nɛ ɛñɔɔ yɔ. Palʊla Daphne Puyeya tɛtʊ taa, Kameruni ɛjaɖɛ taa.
Ɛɛwɛ hɛkʊ taa sukuli kɛ Tuwala tɛtʊ taa lɛ hendu teu cʊɖa-ɩ. Ɛlaba sukulɩ kɩtɛzʊ kɛ ɛyʊ waɖɛ nɛ ɛyʊ tɩlɩtʊ kɛ Tuwala tɛtʊ ndʊ tɩ-taa. Pɩnaɣ 2013 kɛ ɛpaɣza hendu teu nɛ pɩnaɣ 2014 taa kɛ ɛlɩza ɛ-kacalaɣ kɛlɛm kɛlɛm hendu teu tataɣ. Pɩnaɣ 2016 taa kɛ pakpaɣ-ɩ ɛzɩ Afrika taa halʊ weyi ɛkɩla hendu teu camɩyɛ. Ɛna ɖa-caa Leo nɛ Salatiel peteuna hendu. Pɩnaɣ 2017 taa ɛcɔ Afrika ajɛya sakɩyɛ taa. Ajɛya ana a-taa kɔyɔ: Kotidivuwarɩ, Penɛɛ, Togo, Kaaboŋ nɛ Kinii Ekuwatoriyalɩ.
Kpɛlɩkpɛlɩ ɛyɔlɩyɛ
Ɛyɔlɩyɛ kpɛlɩkpɛlɩ wonuu (chimie organique) kɛ karɩbɔɔnɩ nɛ kɩ-taa wondu pɛ-tɛ kpɛlɩkpɛlɩ wonuu. Ɛlɛ, karɩbɔɔnɩ wondu natʋyʋ pɩzɩɣ tɩtɛkɛ kpɛlɩkpɛlɩ wondu.
Karɩbɔɔnɩ tɛ pʋyʋ kɔtɩɩɩ waa wɛna ɖoŋ se pɔhɔkɩna ɖama yaa pakpɩtɩna ɖama. Kɩtamsɩŋ lakɩna nɛ karɩbɔɔnɩ tɛ pʋyʋ kɔtɩɩɩ waa pɩzɩɣ pɔhɔkʋʋna ɖama yaa patamsɩɣna ɖama.
Nazɩyaa wɛ ɛyɔlɩyɛ waa taa sakɩyɛ. Karɩbɔɔnɩ waa tamsɩnɩ ɖama nɛ payaɣ-wɛ se ɛyɔlɩyɛ waa tɛ nazɩyaa. Yee kpɛlɩkpɛlɩ wondu natʋyʋ esidi karɩbɔɔnɩ wondu taa kɔyɔ, nazɩyaa ndɩ ndɩ wɛɣ tɩ-taa patalɩ miiliyɔɔ waa sakɩyɛ.
Nazɩyʋ kʋɖʋm tɛ yuŋ yaa hɩlɩmɩyɛ pɩzɩɣ pɩtalɩ 100 000. Halɩ nabʋyʋ taa kɔyɔ, karɩbɔɔnɩ tɛ nazɩyʋ hɩlɩmɩyɛ pɩzɩɣ pɩtalɩ 1 000 000. Yee karɩbɔɔnɩ tɛ nazɩyʋ hɩlɩmɩyɛ ɛtalɩ 1 000 000 kɔyɔ, pʋbʋ pɔyɔɔdʋʋ se pɩkɛ nazɩyʋ sɔsɔ.
Kɔnɛkɩtiikuti
Kɔnɛkɩtiikuti kɛna Etaazunii ɛjaɖɛ taa tɛtʊ cikpetʊ natʊyʊ. Nɛ Etazuunii ɛjaɖɛ ɖɩnɛ ɖɩ-taa lɛ ajɛya cikpena naayɛ nɩɩnɩwa kpɛndɩna nɛ aɖʊ nɔɔ nɛ awɛɛ ɛjaɖɛ kʊɖʊmɖɩyɛ taa kpaɩ. Etaazunii tɔbʊʊ nɛ kabɩyɛ taa se ajɛya kɩkpɛndʊʊ. Kɔnɛkɩtiikuwitii taa tɛtʊ sɔsɔtʊ payaɣ se Haatɩfɔɔr nɛ ndʊ tɩ-taa ɛyaa kɩla ɖɔʊ yɔ ndʊ lɛ Priijipɔɔr.
Tɛtʊ ndʊ tɩcɔ Kɔnɛkɩtiikuwitii nɛ tɩta yɔ tɩɖɔɔ nɛ Ajɛya wena-ɖɩ nɛ ata yɔ anaa yɔ: wɩsɩ ɖɩlɩyɛ taa lɛ Rood islandii, hayʊ kiŋ lɛ, Masasuzɛɛttɩ piyel Niwu Yɔɔrkin ñɛwɛna kamaɣ yɔɔ nɛ wɩsɩ ɖɩɖʊyɛ taa. Pamaza Kɔnɛkɩtiikuwiti ɛjaɖɛ cikpeɖe ɖɩnɛ ɖɩ-walanzɩ taa lɛ, panaa se ɖɩ-walanzɩ talɩ ɛzɩ 14 371 km2 nɛ ɖenɖe tɛtʊ ñbɩ wɛɛ yɔ, peeɖe pɩtalʊʊ ɛzɩ 12 560 km2 yɔ nɛ ɖenɖe lɩm ñɛwɛɛ yɔ, peeɖe ñɛwɛʊ ɛzɩ 181 km2 yɔ pʊtɔbʊʊ se pɩtalʊʊ ɛzɩ 12,60 yɔ kɛ mɩnɩʊ yɔɔ. Pʊtɔbʊʊ se ɖenɖe tɛtʊ ñabɩ ñɛwɛɛ yɔ, peeɖe maɣna ɛzɩ 134 853 km2 yɔ.
Ɛjaɖɛ ɖɩnɛ nɖɩ kɛŋna ɛjaɖɛ kagbaanzɩ ñɩnɖɛ nɖɩ ɖɩsʊ Etaazunii ajɛya kɩkpɛndʊɣ ŋgbɛyɛ taa yɔ. Ɛlɛ pɩɩkɛ kɔlaɣ fenaɣ nkʊ wiye pɩnaɣ 1788. Pɩnaɣ 2010 taa paakalɩ kɩgalʊʊ kɛ ɛjaɖɛ ɖɩnɛ ɖɩ-taa lɛ paana ɛyaa ɛzɩ miliyɔɔnaa 3 574 097                                                                                                                                                                                                                                                                               yɔ nɛ yee pakalɩʊ ɛyaa kɛ kilomɛtanaa yɔɔ kɔyɔ, panaɣ-wɛ ɛzɩ 29 yɔ. Payaɣ Kɔnɛktiikuwitii ɛjaɖɛ cikpeɖe ɖɩnɛ ɖɩ-ñʊʊdʊ se Dan Malloy piyele nɛ komina ñʊndinaa kɔyɔ: Chris Murphy nɛ Richard Blumenthal. Kʊnʊŋ ŋgʊ pakɩlʊʊ yɔɔdʊʊ ɛjaɖɛ ɖɩnɛ ɖɩ-tɛ komina tʊma taa nɛ pawɩlʊʊ-kʊ sukulinaa taa ɖɔɖɔ yɔ, ŋgʊ lɛ lɛ aŋgilisi.
Ɖanaɣ
Ɖanaɣ kɛna alɩwaatʊ taa alɩwaayʊʊ nakʊyʊ. Evemiye taa ñɩɩtʊ 12 makɩ lɛ, pɔtɔŋ se wɩsɩ siɣaa. Nɛ ñɩɩtʊ 18 makɩ lɛ, hadɛ lɛdaa nɛ payaɣ se ɖanaɣ. Ɛlɛ kabɩyɛ siŋŋŋ taa lɛ pɔtɔŋ se ɖanaɣ ñɩɩtʊ looɖo. Mbʊ pʊyɔɔ yɔ ñɩɩtʊ kalʊʊ taa lɛ, kabɩyɛ tɛyɩ evemiye kɛ nabʊlɛ taa nɛ ɛkalʊʊ pɩsɩɩna ñɩɩtʊ hiu nɛ naalɛ. Pʊtɔbʊʊ se ɛpaɣzʊʊ tanandɛɛ se: tanandɛɛ ñɩɩyʊʊ kʊɖʊmʊʊ, naalɛ kaaka pʊkɔɔ pɩsɩɩna wɩsɩ ñɩɩtʊ 12 yaa wɩsɩ siɣuu. Ɛkɔɔ lɛ, ɛpaɣzɩ se: ɖanaɣ ñɩɩyʊʊ kʊɖʊmʊʊ, naalɛ pʊkɔɔ pɩsɩɩna ɖanaɣ ñɩɩtʊ 12 ɖɔɖɔ yaa ɖoo cɛɛsʊʊ yaa ɖoo cɩcɩka. Ɛlɛ siŋŋŋ taa lɛ, yee pakpakʊʊ evemiye tɛʊ feŋguu yɔɔ yɔ, evemiye paɣzʊʊna tɛbɩyɛ nɛ piwolo pɩsɩɩna wɩsɩ ɖʊʊ. Pʊtɔbʊʊ se pɛtɛyɩ evemiye kɛ nabʊlɛ taa: wɩsɩ taa nɛ ɖoo taa nɛ wɩsɩ siki lɛ pɩlaba evemiye tɛyɩ hɛkʊ nɛ hɛkʊ siŋŋŋ kɛlɛ. Ɛlɛ alɩwaatʊ ndʊ pakɩlʊ kpaɣʊ se ɖanaɣ yɔ, ndʊ lɛ kpaɣ ñɩɩtʊ 18 nɛ pɩsɩɩna ñɩɩtʊ 24 yɔɔ.
Ɛzɩma kɛteŋa kpeekpe ajɛya fɛyɩna afema kʊɖʊma nɛ pɩlɩɩna paa ɛjaɖɛ nɖɩ lɛ ɖi-lone taa nɛ pɩtasɩ pɩlɩɩna alɩwaatʊ ndʊ tɩtalʊʊ ɖɔɖɔ yɔ, wɩsɩ eesiki paa le lɛ ñɩɩtʊ 12 yɔɔ nɛ pɩcaɣ kaɖɛ se paale ɖanaɣ ɛpaɣzɩ ñɩɩtʊ 18 yɔɔ.
Saŋayɩŋ fenaɣ
Saŋayɩŋ fenaɣ kɛ fenaɣ hiu nɛ naalɛ ñɩŋa pɩnaɣ taa. Kɛwɛ Kamɩŋ fenaɣ ɛsɩntaa nɛ Kɔlaɣ fenaɣ wayɩ.
Saŋayɩŋ tʋbʋʋ se ɛvalʋ weyi ɛtɛma ɛ-tɛ pɩnzɩ naadozo lʋbʋ yɔ ɛ-tɛ sɔnzɩ.
Hodo wiye
Hodo wiye kɛ kajalaɣ kɩyakʋ kpɩtaʋ taa. Kɩkɛ Kujuka wiye ɛsɩntaa nɛ Piya wiye wayɩ.
Sʊmaɣ Taataa
Sʊmaɣ Taataa kɛna sumaɣ sɔsɔ nakayɩ. Ɛ-hʊdʊ ɖaɣlaa kamaɣ fɛyɩ nɛ alɩwaatʊ ndʊ eposu-tʊ yɔ, ɛpaɣlɩ kamaɣ fɛyɩ nɛ ɛɛcɔzʊ ɛ-hʊndʊ ndʊ kpɛɛɛ kpɛɛɛ lɛ, pɩwɛ ɛzɩ ɛsɛ wɛɛ tʊ-yɔɔ yɔ. Kpagbasɩ nasɩyɛ wɛɛ ɖɔɖɔ nɛ payaɣ-sɩ se taataanaa mbʊ pʊyɔɔ yɔ si-keŋ wɛ ɛzɩ taataanaa keŋ ɖɔɖɔ yɔ. Pʊwayɩ ɖɔɖɔ lɛ, payaɣ huduhuyiŋ nɩɩyɛ ɖɔɖɔ se taataanaa mbʊ pʊyɔɔ yɔ, i-keŋ ɖɔɖɔ ɖaɣla nɛ pɛkɛdʊ-ɩ nɛ taataanaa. Huduhuyiŋ ɩnʊ, ɖoo taa ɖoo taa kɛ ɩlɩɣ.
Taataanaa wɛ ndɩ ndɩ sakɩyɛ: nabayɩ wɛɛ lɛ pa-hundu tɔlɩm wɛ ɛzɩ ɛsɔtaa mɩndʊ yɔ, taataanaa pʊlɔɔ mba wɛɛ, taataanaa nabayɩ wɛɛ nɛ payaɣ-wɛ se Koŋgo taataa nɛ taataa kʊnɛ kɩ-tɔlɩm wɛ ɛzɩ tɩŋ hɛtʊ yɔ. Taataanaa kʊhʊlʊmaa wɛɛ, Afrika taataanaa ñɛwɛɛ ɖɔɖɔ, nabayɩ ñɛwɛɛ ɖɔɖɔ nɛ payaɣ-wɛ se ɖaɣ taataanaa, taataanaa nabayɩ wɛɛ nɛ payaɣ-wɛ se ndamaa, kisidaa wɛɛ, tɩŋ hɛtʊ taataanaa ñɛwɛɛ ɖɔɖɔ, nabayɩ yɔɔ nɛ takɩŋ takɩŋ, toyi toyi ñɩmba wɛɛ. Taataanaa ñʊn-taa wɛna kaɖɩyɛ naɖɩyɛ nɛ abalɩ ñɩŋ pɩzʊ iposi i-suŋ nɛ pɩwalɩ taŋgalam ɛzɩ kpɩyʊʊ hatʊ yɔ. Ɛzɩ sumasɩ lɛɛsɩ taa abalaa wɛʊ ndɩ nɛ halaa yɔ, pɩtɛkɛ mbʊ pʊwɛna taataanaa cɔlɔ. Tɛyɩtʊ ndʊ tɩwɛʊ abalɩ ñɩŋgʊ nɛ halɩ ñɩŋgʊ pa-taa yɔ, tɩfɛyɩ. Ɖooo pɩnzɩ naalɛ wayɩ kɛ patɩlɩɣ abalɩ ñɩŋgʊ yaa halɩ ñɩŋgʊ. Ɛlɛ pɩcatʊ taa lɛ, halɩ ñɩŋgʊ suu taɖaɣlɩ ɛzɩ abalɩ ñɩŋgʊ yɔ nɛ kɩ-yɔɔ ɖɔɖɔ takɩŋ ɛɛɖɔʊ. Mbʊ sɩŋna-kʊ nɛ kɩpɩzʊ kɩpabʊ taataa kɩ-yala yɔɔ pɩɩnaɣ-kʊ. Taataanaa abalɩñɩmba kalɩhʊndʊ pɩzʊ pɩtalɩ ɛzɩ mɛta kʊɖʊmʊ nɛ hɔɔlʊ yɔ. Ɛlɛ koŋgo taataanaa hʊndʊ ɩɩtalʊ mbʊ. Koŋgo taataanaa caɣa wɛʊ ɛzɩ tolotolonaa yɔ. Yee patalɩ pɩnzɩ naatozo lɛ, peeɖe pa-kalɩhʊndʊ pɩzʊ pɩtalɩ mbʊ. Taataa ekoo, pɩpɩzʊ pɩtalɩ ɛzɩ kilomɛta yɔ. Sumasɩ sɩnɛ sɩtɔsɔɔlɩ cɩkpɛndʊ paa ñɩɩɩ.
Mɔsɩkɔvɩyɔm
Flɛrɔvɩyɔm (yʊsaɣ mayaɣ kɔyɔ Fl) kɛ kpɛlɩ kpɛlɛkʊʊ tɛ pʊtʊ weyi ɛ-ñʊʊ mayaɣ kɔyɔ 114 yɔ. Ɛ nɛ ʊnʊnkandɩyɔm (Uuq) palɩ ɖama mbʊ IUPAC kaaya-wɛ ɖeyi ɖeyi, nɛ patasɩ-ɩ yaʊ ɖɔɖɔ se pʊtʊ 114 matʊ paɣtʊ taa. Palaba-ɩ kajalaɣ ɖeɖe lɛ pɩɩkɛ saŋayɩŋ fenaɣ taa pɩnaɣ 1998 pɩtɩŋna pɩkpɛnda ɛ nɛ 244Pu(48Ca,3n)289Fl kɛ Flerov Laboratory for Nuclear Reactions (FLNR) ŋgʊ kɩɩwɛ Doubna, Moscou ɛjaɖɛ taa. IUPAC ha ɖoŋ ɛ-hɩɖɛ mɩsɩkʊm fenaɣ kajalaɣ evemiye pɩnaɣ 2011 nɛ paha-ɩ ɛ-kpaagbaa hɩɖɛ agoza fenaɣ kɩyakʊ 30 pɩnaɣ 2012 pɩlɩna FLNR yɔɔ.
Pɩdaa pee yɔɔ ñɩnɩɣ ŋgbɛyɛ kɩkpɛndɩyɛ naɖɩyɛ (JINR) Doubna Russi ɛjaɖɛ susi kɔlaɣ fenaɣ taa pɩnaɣ 1999 se panaza plʊtɔnɩyɔm 244 hɔɔlʊʊ nakʊyʊ pɩtɩŋna kalɩsɩyɔm 48 nazɩyʊ sɩɣlɩyaa yɔɔ nɛ ŋñɩɩ kɔtɩɩ kʊyʊm lɩna ɛlɛ yɔ 289Fl. Tɔm patapɩzɩ pɛlɛɣzɩ-tʊ kɛlɛ pamaɣzɩ se tɩfɛyɩ ɖeyi ɖeyi nɛ paapɩzɩ palabɩ-tʊ nɛ tʊmɩyɛ paa ɛzɩmta. Ɛyaa kʊyʊma mba paɖaɣnɩ yɔɔdʊʊ hasɩyaɖɛ fenaɣ taa pɩnaɣ 1999 se pɛkɛza plʊtɔnɩyɔm 244 nɛ plʊtɔnɩyɔm 242 se pɩsa nɛ pala agbele naa lalaa.
Nɔɔnɔɔ labɩtʊ ndʊ pana flɛrɔvɩyɔm pee taa yɔ palaba-tʊ mɩsɩkʊm fenaɣ taa pɩnaɣ 1999 alɩwaatʊ ndʊ ŋgbɛyɛ kʊyʊmɖɩyɛ nɖɩ ɖɩɖana paazʊʊ plʊtɔnɩyɔm 244 yɔɔ tʊmɩyɛ yɔ. Pala flɛvɩyɔm tɛ ŋñɩɩ kɔtɩɩ waa naalɛ, pɩtɩŋna pɔyɔka alɩfa 9,82 Me alɩwaatʊ ŋñɩɩ 2,6 s. Pɛcɛlɛ tʊmɩyɛ nɖɩ kajalaɣ ɖeɖe 288Fl pɩlɩna ndʊ paatɛma labʊ tɩyɔɔ, paɖanɩɣ kam ñʊʊ siŋ peeɖe pɩha waɖɛ nɛ pɛcɛlɛ-tʊ 289Fl.
1905
Pɩnaɣ 1905 kɛ pɩnaɣ 1905 ñɩŋga kɛ palʋlʋʋ Yeesu Krɩstʋ yɔ. Pɩnzɩ mɩnɩŋ nɛɛlɛ taa lɛ, pɩnaɣ 1905 kɛŋna kajgbanzɩñɩŋga. Kɛwɛ pɩnzɩ 1904 nɛ 1906 hɛkʋ taa. Pɩnaɣ ŋga ka-taa kɛ lakasɩ sɔsɔsɩ sɩnɛ yɔ sɩlaba :
=1905 taa lakasɩ sɔsɔsɩ =
Thomas d'Aquin
Thomas d'Aquin kɛ Itaalii ɛjaɖɛ taa tʊ nɔɔyʊ. Ɛkɛ ɛsɔtɔm mʊyʊ sɔsɔ nɔɔyʊ nɛ pasɩma-ɩ camɩyɛ nɛ ɛsɔtɔm takayɩsɩ nzɩ ɛmaa yɔ nɛ lɔnɖɛ kpɛlɛkɩtʊ takayɩsɩ ɖɔɖɔ. Palʊla-ɩ pɩnzɩ 1224 nɛ 1225 pɛ-hɛkʊ taa kɛ Akino tɛtʊ taa kɛ ɖaɣ sɔsɔɣa nakɩyɩ taa nɛ ɛsɩ lakɩŋ fenaɣ kɩyakʊ lʊbɛ pɩnaɣ 1274.
Pakpa-ɩ kiɖeɖeu hasɩyaɖɛ fenaɣ 18 pɩnaɣ 1323 nɛ Pie V kpaɣ-ɩ ɖooo pɩnaɣ 1567 se ɛnaʊ ɛnʊ kɛŋna kristu mba kpaaŋ yɔɔ cɔnɩyʊ. Pɩnaɣ 1880 kɛ Léon XIII kpaɣ Thomas d'Aquin kɛŋna sukuli kɩtɛzɩŋ nɛ katolika tɔm kpɛlɛkʊ yɔɔ kandɩyʊ. Ɛnʊ ɖɔɖɔ kɛŋna takayɩsɩ kɩkalasɩ pɛdɩya yɔɔ feŋgiyu. E-tomnaɣ wɛ mɛncɛlɩmantɩ ɛsɔwaa ɖaɣ ŋga kɛwɛ Tuluzi yɔ kɛ-tɛ kɩlaʊ ndene sɔsɔyɛ tɛɛ.
Oxford sukuli kɩtɛzʊʊ
Oxford sukuli kɩtɛzʊʊ kɛ Britaaniiki tɛtʊ taa sukuli ŋgʊ kɩkɩlɩ pɩnʊʊ yɔɔ. Patʊlɩ pazɩ pazɩ pɩlɩna Henri naalɛ tʊ nɛ episikopu Thomas Becket Kewiyaɣ yoŋ alɩwaatʊ, pɩkɛ kewiyaɣ you ŋgʊ kɩpaɣza pɩnaɣ 1164 nɛ kɩtɛ pɩnaɣ 1170, kɩhɛwa mbʊ pʊyɔɔ yɔ pakʊ Becket. Keekee patʊlʊʊ-kʊ yɔ pɩlɩna wiyaʊ Henri lɩmaɣza yɔɔ kɛnɛ se ɛkɔma nɛ ɛcɔŋna lɛ ɖamɩŋ nɩɩyɛ caɣ yem ŋgʊ pɩcaɣ liidiye piŋ, kɛlɛ ɛɖaŋɩ se Ɛnglɩsɩ sukuli piyaa sɔsɔsɩ nzɩ sɩwɛ Fransɩɩ ɛjaɖɛ sɩtaa tasɩ sukuli labʊ peeɖe. Sɔnɔ yɔ sukuli sɔsɔʊ ŋgʊ panaɣ kɩ-taa peeɖe sukuli piyaa sɩtalɩ 33000, pɛtɛyɩ-wɛ kɔlɛɛzɩ waa 39 taa nɛ Permanent Private Halls waa 5 taa. Pasɩ pa-taa sakɩyɛ keɖeɣa kuduyiŋ tɛɛ Oxford tɛtʊ kɩkpadɩyɩtʊ hɛkʊ taa (ɖɩnaɣ Christ Church, Merton College, Magdalen College, University College, New College).
Oxford sukuli pɩsa sukuli sɔsɔʊ ɖooo pitihiɣ. Kpaɣna kpaɣɖʊ 13 hɛkʊ taa mbʊ yɔ, Ɛsɔ sɛtʊ piliŋ ndɩ ndɩ taa ɛyaa sakɩyɛ kɔzɩ kɔzɩ Dominique mba, Fancis ñmba, Carmelite waa nɛ Augusti waa, kɔɔ Oxford tɛtʊ taa, pala tʊma sakɩyɛ nɛ pa-hɩɖɛ sɛɛ nɛ pama kuduyiŋ sakɩyɛ sukuli piyaa sɔsɔsɩ nzɩ. Kpaɣɖʊ kʊyʊmʊ ŋgʊ kɩ-taa mɛwɛ mandɩyɔɔ camɩyɛ laɖaa nabɛyɛ tʊlɩ aŋgba naayɛ nɛ paya-yɛ se kɔlɛɛzɩ waa. Ɛyaa mba pa-taa kɔyɔ kajalaɣ ñɩmba pa nɛ yɔ William Durham ñɩnʊ, ɛnʊ tʊlɩna University College pɩnaɣ 1249, Jean Bailleul ñɩnʊ ɛnʊ hana ɛ-hɩɖɛ Balliol kɔlɛɛzɩ.
Rama
Rama kɛ Ɛsɔ siŋ Ɛndɩ Ɛsɔ sɛtʊ nɔmɔʊ taa.
Ñɩɣtʊ yɔɔ pʊyʊ lɩzʊ
Ñɩɣtʊ yɔɔ pʊyʊ lɩzʊ kɛna ɛzɩ nesi tɛɛ tʊmɩyɛ nɖɩ ɛyʊ lakɩ se ɛwɩlɩna lakasɩ ndɩ ndɩ nasɩyɛ yɔ. Ñɩɣtʊ yɔɔ pʊyʊ lɩzʊ pʊnɛ, pɩwɛ tʊma ndɩ ndɩ lakasɩ taa nɛ nɖɩ kɛŋna nakʊ ñɩnɖɛ. Pɩkɛna ɖɔɖɔ kɛlɛm kɛlɛm ŋgʊ kɩ-taa pɩtɛkɛ fotonaa ɖeke palɩzʊ yɔ ɛlɛ pɩkɛna ɖɔɖɔ aŋjaʊnaa mba palɩzʊʊ nɛ nesi yem yɔ. Aŋjaʊʊna mba, palɩzʊ-wɛ yɔ, palakɩ nɛ pɔyɔɔdʊ ɛzɩ ɛyaa mba panɛ pɛ-ɛsɛ yɔ. Kɩlɛmɩŋ weyi palɩzɩɣ-ɩ mbʊ yɔ, ɩyɔɔdʊ ɛzɩ ɛyaa maɣmaɣ yɔ nɛ ndʊ ɩyɔɔdʊ yɔ pɩpɩzʊ pɛkɛna ɛzɩ tɔm kɛdaɣ nakayɩ yaa nabayɩ yɔɔ tɔm. Kɩlɛmɩŋ ɩnʊ, ɩkɛna ɖɔɖɔ lɛlʊʊ lɛlʊ wayɩ lizlitʊ ndʊ tɩyɔɔdɩɣna ɖama yɔ. Ñɩɣtʊ yɔɔ pʊyʊ lɩzʊ mbʊ, pʊ-tɔm kɛ Will Einster yɔɔdʊ se pɩkɛna lakasɩ sɔsɔsɩ nzɩ takayɩsɩ yɔɔ kɛ sɩ-tɔm yɔɔdʊ yɔ.
Pʊyʊ lɩzʊ kɛna ɖɔɖɔ lakayaɣ ŋga ka-taa papɩzʊ pala nɛ tɛtɛ kpɩna yɔɔdɩ ɛzɩ ɛyaa yɔ. Lɩmazɩyɛ ɖɩnɛ ɖɩ-lɩzɩyʊ kɔyɔ RodolpheTöpffer. Ɛyʊ ɛnɛ ɛyɔɔda-tʊ pɩnzɩ mɩnɩŋ XX taa. Pʊyʊ lɩzʊ sɔdʊʊ sɔsaa taa kɔyɔ Richard Felton Outcault Amerika nɛ hayʊ kiŋ lɛ, pʊyʊ lɩzʊ paɣzɩ peeɖe kɛ pɩnzɩ mɩnɩŋ XX caɣa lɩʊ lɛ. Pɩla mbʊ lɛ, tʊmɩyɛ ɖɩnɛ ɖɩɖɛ nɛ ɛsɩnda siŋŋŋ kɛ pɩnzɩ 1930 taa. Keteŋga kpeekpe kacalaɣ you tɛŋgaɣ nɛ naalɛ ñɩŋgʊ ñacaɣ paaazʊ lɛ kɛ Hergé lɩzɩ pʊyʊ nɛ ɛyaa ɛ-takayaɣ ŋga se Tintin ki-tolosuu (Les Aventures de Tintin). Lɩzʊ pʊnɛ pɩwɛ Fransɩ nɛ Pɛlɩzi pɛ-hɛkʊ taa nɛ patʊʊ-kʊ hɩɖɛ se cɩŋga kʊhʊlʊmaɣ. Piyele Sapɔnɩ taa lɛ Osamu Tezuka ñeyebina nɛ pʊyʊ nɔɔyʊ lɩzʊ ñɔtɔyɩ. Pɩɩkɛna keteŋga kpeekpe you naalɛ ñɩŋgʊ wayɩ. Ɛjaɖɛ nɖɩ ɖɩ-taa lɛ, payaɣ pʊyʊ lɩzʊ se manga.
DJ Arafat
Paʊla Dj Arafat kɛ kɔlaɣ fenaɣ (26 wiye pɩnaɣ 1986-2019) kɛ Yopugɔŋ tɛtʊ taa, Abiijaŋ tɛtʊ taa. Ɛ-hɩla kɩsɛsɛna kɔyɔ: Beerus Sama, Daishikan InfluenMento, César, 2 Fois Kora Man, Zeus d'Afrique, Termistocle, Yôrôbô, Sao Tao le Dictateur, Commandant Zabra, Kôrô Hé Kôrô Hé, 1500 volt, Apache 8500 volt, Vladimir, Le Roi De Clash du Coupé Décalé, Commandant Baracuda, Per Favor, 3500 Volt d'animation, Bezla. Arafat hɩɖɛ sɔsɔyɛ kɔyɔ Ange Didier Huon.
Ɛkɛ Kotidivuwarɩ ɛjaɖɛ taa hendu teyu sɔsɔ nɔɔyʊ nɛ Afrika taa lɛ, pakpaɣ-ɩ ɛzɩ mba pakɩlɩ hendu teu yɔ. Hendu ndʊ pakɩla-ɩ sɩmnaʊ yɔ ndʊ lɛ Kʊpedekale. Arafat nɛ Debordo Leekunfa palɩzɩna hendu teu kɛlɛm kɛlɛm tataɣ nakayɩ nɛ kɛ-tɛ payɛ payaɣ se kpɔŋgɔɔ. Payaɣ Dj Arafat caa se Tina Glamour (patasɩ yaʊ ɖɔɖɔ Tina Spencer) nɛ e-ɖoo kɔyɔ Pierre Huon « Wompi ».
E-ɖoo kɛ hendu teyu sɔsɔ nɔyʊ ɖɔɖɔ nɛ ɖooo ɛ-pɩcatʊ taa (ɛɛwɛna pɩnzɩ 11 yeke) kɛ ɛsʊ tapakʊyasɩ nùɔʊ nɛ kpaanzɩtʊ labʊ mbʊ pʊyɔɔ e-ɖoo taawɛna alɩwaatʊ se ɛcɔna ɛ-yɔɔ camɩyɛ. Ɛ-ɖalaa kɔyɔ: Houon Armand Stephane a.k.a TV3 DJ, Houon Severin, Houon Marie Emmanuelle, Houon Yves Raymond et Houon Franck Olivier Prince. Dj Arafat caa kɛ Kere tʊ nɛ e-ɖoo kɛ Pete nùɩnʊ.
Pɩnzɩ mɩnɩʊ
Pɩnzɩ mɩnɩʊ kɛna ɛzɩ pɛkɛdʊʊ nɛ kabɩyɛ taa se waasɩ hiŋ naalɛ yɔ. Pɩsa nɛ pakalɩ camɩyɛ pɩnzɩ mɩnɩʊ lɛ, pakpaɣ nɛ pɛkɛdɩna Room mba matʊ cɛcɛsɩ nɛ nzɩ lɛ: I, II, III, IV, V, VI, VII, VIII, IX, X mbʊ mbʊ. Palʊlʊu Yesu nɛ pɩsɩɩna sɔnɔ yɔ pɩlaba pɩnzɩ mɩnɩŋ XXI. Kacalaɣ pɩnzɩ mɩnɩʊ kacalaɣ ŋga paɣzɩna kɔlaɣ fenaɣ kacalaɣ wiye; pɩnzɩ mɩnɩʊ naalɛ ŋga paɣzɩna kɔlaɣ fenaɣ kacalaɣ wiye 101; pɩnzɩ mɩnɩʊ naadozo ŋga paɣzɩna kɔlaɣ fenaɣ kacalaɣ wiye pɩnaɣ 201; mbʊ mbʊ pɩkɔɔ pɩtalɩ pɩnzɩ mɩnɩŋ XXI. Pɩnzɩ mɩnɩŋ XXI paɣzɩna kɔlaɣ fenaɣ kacalaɣ wiye pɩnaɣ 2001.
Yuda mba naŋ
Yuda mba naŋ (krɛkɩ kʊnʊŋ taa lɛ Συναγωγή / Sunagôgê, pʊ-tʊbʊʊ se kpeɣluu pʊmʊna hebra mba tɔm בית כנסת (Beit Knesset), pʊ-tɔbʊʊ ɛyaa sakɩyɛ ɖi-kpeɣliye ɖɩɣa) pɩkɛ Yuda ɛyaa lone nɖɩ ɖɩ-taa pɛsɛʊʊ Ɛsɔ yɔ.
Pɩnzɩ mɩnɩʊ
Pakalʊʊ pɩnzɩ mɩnɩŋ yɔ pɩtakɩlɩ kaɖɛ mbʊ pʊyɔɔ yɔ palakɩ akɔnta ɛzɩ mɩnɩʊ nɛ pʊsɔzɩ kʊɖʊm yɔ. Mbʊ labɩna yee pɩkɛ pɩnaɣ ɛzɩ 1998 yɔ palakɩ 19 pɔsɔzɩ 1 lɛ pɩlaba 20, pʊtɔbʊʊ se ɛyʊ wɛɛ pɩnzɩ mɩnɩŋ XX taa.
Kabɩyɛ mba tɛyɩ alɩwaatʊ kɛ pɩnzɩ kagbaanzɩ taa nɛ payaɣ-sɩ se waaɣ. Pɩnaɣ kagbaanzɩ ñɩŋga kɛŋna pɩnaɣ ŋga kabɩyɛ abalʊ weyi pɔtɔɔza-ɩ nɛ ɛkayɩ yɔ, ɛlakɩ kɔndɔtʊ sɔnzɩ yɔ. Kabɩyɛ mba lakɩ kɔndɔtʊ lɛ, paapaasʊʊ waasɩ kalʊʊ naalɛ naalɛ nɛ pɩnzɩ hiu lɛ pɩlaba waasɩ naalɛ. Mbʊ yebina nɛ pɩsa nɛ pakɩlʊʊ camɩyɛ tobi tobi ɛyʊ pɩnzɩ kɛ waasɩ taa lɛ, pakalʊʊ se akele wɛna waazɩ hiu yɔ yee ɛfɛyɩ sɔnɔ kɔyɔ, papɩzʊ papaa-ɩ mbʊ pɔyɔɔ yɔ ɛgbadayaa yaa ɛlaba sɔsɔ. Yee kabɩyɛ-tʊ ɛɛkalʊʊ pɩnzɩ mɩnɩŋ kɔyɔ pʊtɔbʊʊ se ɛkalʊʊ waasɩ.
Yuda mba naŋ
Yuda naŋ pakɩlɩ sɩm sɔnɔ avema taa kɛna Massada ñɩŋʊ, ŋgʊ wabɩna Mer Morte taa, kɛlɛ ɖɩnɩɩ ɖɔɖɔ se kɩbɩŋ nɩɩyɛ wɛɛ ɛzɩ Herodion ñɩŋʊ yɔ, Hérode tɩna-kʊ kɩwɛ ɛzɩ kilomɛta hiu nɛ naalɛ pʊcɔ ŋtalɩ Yerusalem, peeɖe pepima wiyaʊ ɛnʊ, nɛ Gamla ñɩŋʊ wɛɛ ɖɔɖɔ Golan kɩbɩnjaazɩ tɛtʊ sɔsɔtʊ.
Piya wiye
Piya wiye kɛ kɩyakʋ naalɛ ñɩŋgʋ kpɩtaʋ taa. Kɩkɛ Hodo wiye ɛsɩntaa nɛ Cɩla wiye wayɩ.
Lɩvɛrɩmɔrɩyɔm
Lɩvɛrɩmɔrɩyɔm (yʊsaɣ mayaaɣ kɔyɔ Lv) kɛ kpɛlɩ kpɛlɛkʊʊ tɛ pʊtʊ weyi ɛ-ñʊʊ mayaɣ kɔyɔ 116. Ɛ nɛ ʊnʊnhɛsɩyɔm palɩ ɖama kɛ IUPAC yatʊ paɣtʊ taa, nɛ patasɩ-ɩ yaʊ ɖɔɖɔ se pʊtʊ 116 matʊ paɣtʊ taa. Palaba-ɩ kajalaɣ ɖeɖe hasɩyaɖɛ fenaɣ taa pɩnaɣ 2000, kɛlɛ pesida-ɩ nɛ 248Cm(48Ca,3n)293Lv kɛ Joint Institute for Nuclear Research (JINR) Dubna tɛtʊ taa Ruusi ɛjaɖɛ taa.
IUPAC tisa ɛ-natʊ tɔm yɔɔ mɩsɩkʊm fenaɣ kɩyakʊ kajalaɣ ŋgʊ wiye pɩnaɣ 2011, nɛ paha-ɩ ɛ-hɩɖɛ kpaagbaa nɖɛ agooza fenaɣ kɩyakʊ 30 pɩnaɣ 2012 pɩlɩna Lawrence Livermore takʊʊ nɛ wiluu tʊmɩyɛ yɔɔ, tʊmɩyɛ ɖɩwɛ Livermore Kaliforni tɛtʊ taa.
Pɩkɛ pʊtʊ weyi palaba-ɩ kɩlabʊ nɛ ɛfɛyɩ ɖiɣɖiɣ kpaa kɛlɛ ɛ-tɛ agbele naa naanaza mba pasɩma-wɛ tɔʊ cɛnzɩ piŋ. Kpɛlɩ kpɛlɛkʊʊ tɛ pʊtʊnaa kpata yɔɔ lɛ, paɖʊ-ɩ ñɩɣlɩm kʊñɔndɩnaa pʊtʊnaa taa kɛnɛ, kɛlɛ patatɩɩ ɖʊta-ɩ pʊtʊnaa nabayɛ liɖe taa.
Kpɛlɛkɩtʊ lɛɛtʊ ñɔkɔɔ ɖomaɣ nɛ agoza fenasɩ taa pɩnaɣ 2001, nɛ tʊtʊ ñawɩlɩɣ lɩvɛrɩmɔrɩyɔm tɛ ŋñɩɩ kɔtɩɩ waa naalɛ kɩfama. Pʊwayɩ ɖɔɖɔ kɔyɔ pana 293Lv tɛ ŋñɩɩ kɔtɩɩ waa lutozo pɩnzɩ naanaza wayi.
Tavrovo
Tavrovo kɛna tɛtʋ cikpetu ndʋ tɩwɛ Rɛɛsɩ ɛjaɖɛ taa yɔ. Ɛjaɖɛ nɖɩ ɖɩ-taa palakaɣ tʋmɩyɛ nɛ payaɣ-ɖɩ se Tavrovsky tɛtʋ taa. Pɩnzɩ 1990 waa taa lɛ, ɛyaa sakɩyɛ kaawɛ tɛtʋ ndʋ tɩ-taa nɛ paɣzɩ-tʋ labʋ. Piyele nɛ ɛyaa sakɩyɛ wɛɛ nɛ pɔcɔna nɛ patɩlɩ tɛtʋ ndʋ tɩtɩŋa tɩ-taa. Paha sukuli kɩtɛzʊʊ ŋgʊ payaɣ se Tavrovskaya tɛtʊ taa yɔ hɩɖɛ nɖɩ payaɣ-ɖɩ se Anatoliy Grigoryevich Achkasov. Lɛɛlɛɛyɔ Tavrovo kɛ tɛtʋ sɔsɔtʋ ndʋ tɩ-taa ɛyaa sakɩyɛ wɛna yɔ. Pɩwɛɛ se ɖɩñɔɔzɩ tɛtʋ ndʋ tɩ-taa ɖɩwɛɛ yɔ nɛ ɖɩñɔɔzɩ tɩ-tɩ. Ɛyaa mba pɛwɛ peeɖe yɔ, pɛtɛzɩ ɛzɩ 13,000 yɔ. Tavrovo wɛna tɛtʊ ndʊ tɩ-taa tɛtʊ sɔsɔtʊ nɛ tʊmɩyɛ wɛɛ yɔ. Pɩtasɩ lɛ, pɛtɛzɩna tʊmɩyɛ labʋ nɛ pɛtɛzɩɣna tʊma wena atɩŋa payɩ yɔ. Paa Tavrovo wɛna size cikpelaɣ yɔ, kɩhaɣ ɛ-tɛtʋ taa ñɩma nɛ ɛ-hɔʋ taa ñɩma waɖɛ sakɩyɛ se pala aleɣya nɛ aleɣya. Ɛjaɖɛ ɖɩnɛ ɖɩ-taa lɛ, ɖɩ-taa wɛ musiye, tɛtʊ sɔsɔtʊ, tɛtʊ ndʊ tɩ-taa tɔm kɩlɩ labʋ yɔ, tɩ-taa lɛ hayʊ nɛ tɛtʊ sɔsɔʊ, nɛ ɖɔɖɔ ɖɩ-taa ɖɔɖɔ ɖɩ-tɛtʋ taa lɛ, ɖɩlakɩ kazandʊ, ɖɩ-tɛtʊ natʊyʊ nɛ ɖɩ-tɛ ŋgbɛyɛ naɖɩyɛ.
Ɔrɩgɩ
Ɖɛ-hɛkʊʊ taa ɔrɩgɩ kɛ tɩŋ ŋgʊ kɩwɛ ɛzɩ kemaɣ, kɩkɛ pɩnaɣ taa ñɩɣyʊʊ nɛ kɩ-tɛ nɛ tɩŋ weyi e-pee wɛ pɔyɩŋ taa yɔ ɛ-tɛ. Kɩwɛ ɖɔɖɔ ɖooo lɔnda tɩŋ weyi pahayaɣ-ɩ yɔ ɛ-taa. Kʊ-mʊna camɩyɛ ɛwaɖɩyɛ tɛtʊ ɛjaɖɛ tɛ wɛtʊ pɩlɩnɛ ŋna paa wɩlɩŋ ɛgba pɩcɛyʊʊ-kʊ mbʊ lɛ, kɩkɛ kajalaɣ tɔɔnaɣ ŋga ɖooo canaʊ Krɛkɩ mba kɩlaɣ hayʊʊ yɔ nɛ pɔtɔkaɣ tɔɔnaɣ ŋga ɛzɩ tindine yaa tɛɛʊ (maza). Ɔrɩgɩ ñɔʊ ɖɔɖɔ camɩyɛ sɔŋgaɣ halɩ ntalɩ kʊkʊyʊmɩŋ taa mɛta naa 4500 Tibɛtii ɛjaɖɛ taa.
Pasɩma ɔrɩgɩ pɩlɩnɛ kɩ-tɛ lɔtʊ ɖʊ cɔm cɔm ɛzɩ tandʊʊ yɔ, kɩkɛ ɖɔɖɔ tɩŋ taa tɩŋ ŋgʊ paya-kʊ se pɩyaʊ ñɩɣyʊʊ kɛ ɛyaa kpeekpe tɛ yɔɔdaɣ taa. Ɖooo lɔnda kɩɩwɛ ɛyʊ cɔlɔ. Paasɩma-kʊ mʊzʊŋ kɩkpaɖɩŋ taa ɖooo pɩtalɩ pɩnzɩ 15000 cɔlɔ. Pakatɩ ɔrɩgɩ tɛ cajaasɩ canaʊ kiɖe tɛ nɛ palakɩnɛ anasaayɩ sʊlʊm kɛ anasaayɩ sʊlʊm tʊma kuduyuŋ cikpeŋ taa kɛ Egipiti nɛ Siini ajɛyɛ pɩtalɩ pɩnzɩ 5000 mbʊ yɔ.
Ɔrɩgɩ tɛ haɖaʊ taa lɛ, ɖɩnaɣ se kɩwɛ ndɩ ndɩ, nikaɣ tɛ ɔrɩgɩ kʊ-kʊ kɩwɛ ɖoŋ nikaɣ alɩwaatʊ taa halɩ pɩtalɩ −15 °C nɛ kɩpɩzɩɣ kʊɖʊ lʊtʊ tayɩ tayɩ kɩwɛna pee cɛnzɩ naalɛ yaa kɩwɛna lʊtʊ lɔɔ lɔɔ kɛ pee cɛnzɩ loɖo. Nikaɣ tɛ ɔrɩgɩ naa ndɩ ndɩ mba pɛwɛnɛ cɛnzɩ loɖo yɔ payaɣ-wɛ se escourgeon. Poɖuu-wɛ salaŋ fenaɣ tɛmtʊ alɩwaatʊ pɩtalɩ aloma fenaɣ tɛ paɣzɩtʊ nɛ pʊpɔzʊʊ peleŋ-yɛ camɩyɛ nɛ pʊcɔ nikaɣ alɩwaatʊ talɩ. Kpiziiɖe tɛ ɔrɩgɩ kʊkʊ sɔɔlɩ ɖɔm pɛɛ, tɩŋ lɩm ñɔʊ alɩwaatʊ tobi nɛ poɖuu-kʊ lɛlaɣ fenaɣ nɛ lakɩŋ fenaɣ taa kɛnɛ.
Pɩnaɣ hɔɔlʊʊ
Pɩnaɣ hɔɔlʊʊ kɛna alɩwaatʊ taa alɩwaayʊʊ nakʊyʊ nɛ kɩkɛna fenasɩ naadozo tɛ nabʊlɛ. Pʊtɔbʊʊ se yee pakpaɣ fenasɩ naadozo nɛ pɔsɔzɩ naadozɔ ɖɔɖɔ kɔyɔ pɩlaba fenasɩ loɖo nɛ nzɩ payaɣ se pɩnaɣ hɔɔlʊʊ. Pɩnaɣ hɔɔlʊʊ kɛna alɩwaatʊ taa alɩwaayʊʊ nakʊyʊ nɛ fenasɩ loɖo kpɛndʊna nɛ pɩla pɩnaɣ hɔɔlʊʊ yaa fenasɩ loɖo. Pʊtɔbʊʊ se fenasɩ loɖo taa lɛ, kpɩtaŋ nɛɛlɛ wɛna.
Ronald Reagan
Ronald Reagan kɛna Amerika taa sɔdʊʊ nakʊyʊ. Ɛ-hɩɖɛ sɔsɔyɛ kɔyɔ Ronald Wilson Reagan. Ɛkɛna Etazunii ɛjaɖɛ ñʊʊdʊ nɔɔyʊ. Palʊla-ɩ kɔlaɣ fenaɣ kɩyakʊ looɖo wiye pɩnaɣ 1911 kɛ Tampiko egeetiye taa, Ilinuwa tɛtʊ taa nɛ ɛsɩ mɩsɩkʊm fenaɣ kɩyakʊ 5 wiye pɩnaɣ 2004 ɛɛwɛna pɩnzɩ 95. Kpaɣna kɔlaɣ fenaɣ kɩyakʊ nɛɛlɛ wiye pɩnaɣ 1981 nɛ pɩsɩɩna kɔlaɣ fenaɣ nɛɛlɛ wiye pɩnaɣ 1989 kɛ ɛɛkɛna Etazunii tɛtʊ ñʊʊdʊ.
Pɩnaɣ hɔɔlʊʊ
Pɩnaɣ taa fenasɩ loɖo wɛ tɔm nabʊlɛ ɖeke nɛ nzɩ yɔ: Pɩnaɣ taa fenasɩ looɖo gbaagbaa ñɩnzɩ kɔyɔ Kabɩyɛ taa lɛ pɩnaɣ hɔɔlʊʊ kʊɖʊmʊʊwɛɛ ɛzɩ payaɣʊ se yolum nɛ lʊŋgɩyɛ yɔ.
Ronald Reagan
Ronald Reagon paɣlɩ Tiksɔŋ tɛtʊ taa, Ilinuwa taa nɛ peeɖe ɛlabɩ e-sukuli sɔsɔʊ nɛ ɛmʊ takɩyɩsɩ nzɩ payaɣ-sɩ se liisansɩ yɔ kɛ akɔnta taa nɛ samaɣ tɩlɩtʊ(sociologie) taa. Pʊwayɩ lɛ ewolo Iyowa tɛtʊ taa nɛ ɛlakɩ tʊmɩyɛ kɛ aradiyo nakʊyʊ taa. Pʊwayɩ lɛ ɛpaɣzɩ maŋzʊmalɩɩ yaa politiki tʊmɩyɛ. Pɩnaɣ 1950 taa kɛ ɛsʊ Parti démocrate taa nɛ pɩnaɣ 1962 lɛ, ɛlɩɩ nɛ ɛsʊ Parti républicain taa.
Pɩnaɣ 1964, alɩwaatʊ ndʊ pacaɣ lɩzʊʊ peeɖe tɛtʊ ñʊʊdʊ, Barry Goldwater yɔ, ɛcɔnaa se ɛnʊ ɖɔɖɔ ɛpɩzʊ ɛkɛ Kalifɔrnii tɛtʊ yɔɔ cɔnɩyʊ. Pɩla mbʊ nɛ palɩzɩ-ɩ pɩnaɣ 1966 nɛ ɖɔɖɔ 1970 ɛlɛ ɛñaɣ pana se paalɩzɩ-ɩ se ɛkɛna ɛjaɖɛ ñʊʊdʊ pɩnzɩ 1968 nɛ 1976 taa ɛwɩɩ. Jimmy Carter alɩwaatʊ tɛma se ɛtatasɩ kɛnaʊ Etazunii tɛtʊ ñʊʊdʊ lɛ, Ronald sɩɩ ɛ-takayaɣ se ɛkɛna peeɖe tɛtʊ ñʊdʊ.
Facebook
Mbʋ payaɣ se « site web » yɔ, pɩtɛ sɔsaa kpɛndɩ naanza kedeŋa kpeekpe yɔɔ cɩnɛ. Pa-taa payɩ lɛ, mbʋ payaɣ se Google yɔ ɛyaa kɩlɩɣ labɩnaʋ tʋmɩyɛ. Pʋ-tɔbʋʋ se Google taa ɛyaa kɩlɩɣ sʋʋ.
Pa-taa lɛ, ɛyaa miiliyarɩ waa 1,04 labɩna tʋmɩyɛ nɛ Facebook. Kɩyɛɛna fenaɣ kɩyakʋ nɛɛlɛ nɛ naaza ñɩŋʋ wiye, pɩnaɣ 2015 taa, pɔcɔnaa pana lɛ, ɛyaa miiliyarɩ laba tʋmɩyɛ nɛ Facebook evemiye kʋɖʋmɖɩyɛ.
Cɩla wiye
Cɩla wiye kɛ kɩyakʋ naadozo ñɩŋʋ kpɩtaʋ taa. Kɩkɛ Piya wiye ɛsɩntaa nɛ Sarakawaɣ wiye wayɩ.
Facebook
Ɖooo ɛzɩ wilaʋ ŋgʋ payaa se Facebook yɔ, kɩlɩʋ yɔ, pɩkɛ kajalaɣ kɛlɛ ɛyaa mba palaba-kʋ nɛ tʋmɩyɛ evemiye kʋɖʋmɖɩyɛ taa yɔ patalʋʋ miiliyarɩ yɔ. Mɩsɩkʋm fenaɣ taa, pɩnaɣ 2017 taa Facebook kaɖa kpayɩ se ɛyaa miiliyarɩ waa naalɛ nɛ pɩɖɛɛ pʋ-yɔɔ lakli-kʋ nɛ tʋmɩyɛ paa evemiye nɖɩ.
Pɩnaɣ 2004 ñɩŋa taa Facebook lɩwa. Harvard sukuli sɔsɔʋ taa kʋñɔwa. Kɩɖa lɩʋ lɛ, sukuli ŋ́gʋ, kɩ-taa sukuli piya ɖeke lakaɣna-kʋ nɛ tʋmɩyɛ. Pʋwayɩ lɛ, pɩha waɖɛ ɖɔɖɔ Amerika sukuli sɔsɔʋ taa sukuli piya se palabɩna-kʋ tʋmɩyɛ. Paba wayɩ Facebook pɩsɩ kedeŋa kpeekpe hakuu nɛ paa anɩ ɛhayɩɣna-kʋ. Salaŋ fenaɣ, pɩnaɣ 2006 ñɩŋa taa kɩpɩsa ḿbʋ.
Hɩlɩmɩyɛ
Paa wonuu ŋgʋ kɩwɛna kɩ-hɩlɩmɩyɛ. Hɩlɩma wɛ ndɩ ndɩ : pʋyʋ kpaakpaa kɔñɩɩɩ hɩlɩmɩyɛ wɛɛ. Mbʋ payaɣ se « masse atomique ».
Wɩsɩ hɩlɩmɩyɛ ñɛwɛɛ. Pʋbʋ kɛ tomnaɣ ɖɔnɛ tɛ tɩɩnzɩ kpɛlɛkʋʋ tɛ kɩmaɣzɩnaʋ nakʋyʋ. Haɣnaɣ hɩlɩmɩyɛ wɛɛ ɖɔɖɔ. Pʋbʋ kɛ tomnaɣ hɩlɩmɩyɛ. Kɔtɩɩ waa tɛ hɩlɩmɩyɛ ɖɔɖɔ ñɛwɛɛ nɛ hɩlɩmɩyɛ tɛ mbʋ payaɣ se « spectrométrie » yɔ.
Laatriki miŋ hɔɔlʋʋ taa nɛ nazɩyʋ pee kpɛlɛklʋʋ hɔɔlʋʋ taa nɛ nazɩyʋ lɛɣtʋ tɩlɩtʋ pɔ-nʋmɔʋ taa lɛ, hɩlɩmɩyɛ kɛ pʋyʋ keem.
Hɩlɩmɩyɛ kɛ ɖɔɖɔ hama nɛ pɔhɔkʋʋna pɛ. Malɩfa hɩlɩmɩyɛ ñɛwɛɛ ɖɔɖɔ. Payaɣ mbʋ se « masse » yɔ, pʋwɛna tɔbɩŋ ndɩ ndɩ fransɩɩ kʋnʋŋ taa. Amerika ɛjaɖɛ taa saawɩlɩ ndɩ ndɩ takayaɣ nakɛyɛ ñɛwɛɛ nɛ payaɣ kaka ɖɔɖɔ se « The masses ».
Takayaɣ ŋ́ga kalɩ pɩnaɣ 1911 taa nɛ kasɩɩ tɩnaɣ pɩnaɣ 1917 ñɩŋa taa. Samaɣ kpɛlɛkʋʋ hɔɔlʋʋ taa payaɣ piliŋa nakɛyɛ se « Mass-Observation ».
Takayɩsɩ maʋ nʋmɔʋ taa lɛ, piliŋa ŋ́ga kɔcɔŋnana nɛ katɩlɩɣ samaɣ wɛtʋ ndɩ ndɩ. Pritaniki ɛjaɖɛ taa piliŋa ŋga kɔñɔwa. Pɩnaɣ 1937 taa kɔñɔwa.
Thomas Hardy
Thomas Hardy kɛna keɣsi maɖʊ yaa cɩmɩŋ maɖʊ nɛ takayɩsɩ kɩkalasɩ mayʊ. Palʊla Thomas Hardy kɛ mɩsɩkʊm fenaɣ kɩyakʊ naalɛ ŋgʊ pɩnaɣ 1840 nɛ ɛsɩ kɔlaɣ fenaɣ kɩyakʊ 11 wiye pɩnaɣ 1928. Pɩnaɣ 1910 taa paha-ɩ samtʊ nimiye sɔsɔyɛ naɖɩyɛ. Ɖooo kiɖe tɛɛ lɛ, ɛmaɣmaɣ ɛtɔŋgaɣ ɛ-tɩ se keɣsi mabʊ nɛ si-lubu kɛŋna ɛ-tʊmɩyɛ siŋŋŋ ɛlɛ paa ɛmaɣ takayɩsɩ kɔyɔ pɩɩkɛ se ehiɣu efemiye tɔɔnaɣ. Thomas Hardy caa pɛɛ luɖu nɛ e-ɖoo ñalabɩna sukuli pazɩ nɛ ɛsɩŋna-ɩ pʊcɔ powona-ɩ sukuli pɩnzɩ litoozo taa. Pɩnzɩ 16 taa kɛ ɛlɩ sukuli nɛ ɛpaɣzɩ tʊmɩyɛ kpɛlɛkʊ kɛ John Hicks cɔlɔ. Pʊwayɩ kɛ ɛɖaɣna pɩsɩɣ King's College kɛ Lɔndrɩ tɛtʊ taa sukuli taa nɛpeeɖe paha-ɩ samtʊ nima naayɛ.
Kɛlɛmkɛlɛm
Kɛlɛmkɛlɛm kɛna alɩwaatʊ taa alɩwaayʊʊ nakʊyʊ nɛ kɩwɛ ñɩɩɩ yem nɛ kɩɩlaazʊʊ ɖɛʊ. Kɛlɛmkɛlɛmnaa 60 lakɩna cɛcɛyaɣ kʊɖʊmaɣ nɛ cɛcɛsɩ 60 ñalakɩna ñɩɩyʊʊ kʊɖʊmʊʊ. Pʊtɔɔbʊʊ se ñɩɩyʊʊ kʊɖʊmʊʊ taa lɛ, kɛlɛmkɛlɛmnaa 3 600 wɛna.
Latɛŋ taa lɛ, kɛlɛmkɛlɛm tɔbʊʊ se hiuwaa 60 taa-taa hɔɔlaɣ kʊɖʊmaɣ.
Sarakawaɣ wiye
Sarakawaɣ wiye kɛ kɩyakʋ naanza ñɩŋa kpɩtaʋ taa. Kɩkɛ Cɩla wiye ɛsɩntaa nɛ Kimeɣa wiye wayɩ.
Kalaharii kañɩmbʊsaɣ
Kalaharii kañɩmbʊsaɣ kɛna Afrika ilemiye taa hɔɔlʊʊ sɔsɔʊ nakʊyʊ. Kalaharii tɔbʊʊ nɛ cɩwanaa taa se: lɔkɔtʊ sɔsɔtʊ yaa ɖenɖe lɩm fɛyɩ kaʊ yɔ. Kañɩmbʊsaɣ kanɛ kɛwɛ Sambɛɛzɩ nɛ Ɔranzɩ pɔsɩ cɔlɔ. Kalaharii kpaɣna ɛzɩ Pɔcɩwanaa yɔ nɛ kawadʊʊ Namibii, Aŋgolaa, Sambii, Simbabwee, Kɔŋgo Kinsasa pʊkɔɔ pɩtalɩ Afrika hadɛ kiŋ ɛjaɖɛ. Pamaɣza kañɩmbʊsaɣ kanɛ ka-walanzɩ ɛlɛ pɩtalʊʊ ɛzɩ 900 000 km2 yɔ. Keteŋga kpeekpe yɔɔ lɛ kañɩmbʊsaɣ kanɛ ka-taa kɛ wɩlɩŋ nɛ kanɩŋga kɩlɩ wɛʊ nɛ pɛtalʊʊ ɛzɩ miliyɔɔnaa naalɛ nɛ hɔɔlʊʊ mbʊ yɔ. Patɩɩ yaʊ Kalaharii se kañɩmbʊsaɣ yɔ pʊkazɩ talʊʊ pazɩ. Teevenim taa lɛ tɛŋ takilɩ hɔɔlɩŋ ɩnʊ ʊ-taa ɛlɛ tɩŋ nɛ laŋ ɖɔɔ. Kpaɣna hadɛ nɛ pɩɖɛɣna wɩsɩ ɖɩɖʊyɛ mbʊ yɔ wɩlɩŋ talʊʊ ɛzɩ 600 000 km2 yɔ. Hayʊ kiŋ nɛ wɩsɩ ɖɩlɩyɛ taa lɛ laŋ weyi ɛwɛ peeɖe yɔ ɛca wɩlʊ ɛtɩŋga nɛ tɩŋ weyɩ pakɩlʊ-ɩ naʊ yɔ ɩnʊ lɛ rodezii tamtʊnanaa mba payaɣ-wɛ se akasiyanaa yɔ. Panaɣ ɖɔɖɔ laŋ weyi ɩ-tɛɛ hasɩ kpɩlɩŋgbɩlɩ yɔ nɛ pamaza ɩ-walanzɩ kɔyɔ, pɩtalʊʊ ɛzɩ 300 000 km2yɔ.
Lɩm wadʊʊ
Lɩm wadʊ kɛna alɩwaatʊ ndʊ lɩm sʊʊ ɛyaa yɔɔ kɛ alɩwaatʊ natʊyʊ yɔ. Lɩm wadʊtʊ ndʊ, pɔyɔɔdʊ tɩ-tɔm lɛ pacaɣ se pawɩlɩ wɩlɩyʊ ndɩ ndɩ ɛzɩ: Kɩkɛna azɛʊ ŋgʊ kɩkɩlʊ kɔnaʊ kɛkpɛdasɩ yɔ. Kpaɣna pɩnzɩ 1996 nɛ 2005 yɔ, kɛkpedasɩ nzɩ sɩlaba keteŋga kpeekp taa yɔ mɩnɩʊ yɔɔ lɛ, nɛɛlɛ fɛyɩ mɩnɩʊ kɛŋna lɩm wadʊ kɛkpɛdasɩ. Pɩnzɩ 1973 nɛ 1997 taa lɩm wadʊ kɛkpɛdasɩ kɔna azɛŋ ɛzɩ ɛyaa miliyɔɔna ɛzɩ 66 yɔ. Ñɩnɩyaa ñɩna lɛ, pana se lɩm wadʊ kɛkpɛdasɩ pɩzʊ pʊkɔna ɛyaa nɛ pɛwɛɛkɩ ɛzɩ miliyariwaa ɛzɩ kutiku yɔ kɛ pɩnaɣ taa kpaɣna pɩnaɣ 2010 nɛ 2050 yɔ.
Emmanuelle Yacoubi
Emmanuelle Yacoubi sʊ ɖama nɩnaʊ ŋgbɛyɛ naɖɩyɛ taa nɛ payaɣ-ɖɩ se Les Petites Faibelesses, (Ɛjandʊ cikpetu). Pʊwayɩ lɛ Dick Annegarn nɛ Ella Fitzgerald, Billie Holiday, Anita O'Day, Nancy Wilson, nɛ hendu teyaa sakɩyɛ pɛkpɛndɩ nɛpeteʊ hendu nɛ papaɣ, palakɩ tanɑʊ nɛ pɛhɛzɩɣʊ ɛyaa laŋga.
Djeli Moussa Diawara
Djeli Moussa Diawara na wɩsɩ pɩnaɣ 1962 kɛ Kiinee ɛjaɖɛ taa. Patasɩɣ-ɩ yaʊ ɖɔɖɔ se Jali Musa Jawara nɛ ɛ-hɔʊ taa mba kɛna keeɣsɩ yayaa. Ɛ-caa yaɣ ŋgandɩyɛ nɛ e-ɖoo kɛna hendu teyu cɔɔcɩ nakʊyʊ hendu teya taa. Ɛpɩcatʊ taa kɛ ɛɛsɔɔla se ɛpɩsɩ mbʊ payaɣ nɛ pɛtɛ madɛŋgɩ kʊnʊŋ taa se « jali » yaa « djeli » yɔ, pʊtɔbʊ se keeɣa maɖʊ.
Pɩnaɣ 1970 taa kɛ Djeli Moussa pɩsa Abɩjaŋ, Kootidivuwari ɛjaɖɛ taa nɛ ɛnɛ ɛ-ɖalʊ hɔʊ taa tʊ papaɣzɩ hendu teu. Pʊwayɩ lɛ ɛnɛ Djenne Doumbia peteʊ ɖɔɖɔ. Pɩnaɣ 1983 ɛlɩza ɛ-kacalaɣ hendu teu kilɛmɩŋ kanahaʊ nɛ ɛyaa-kʊ se LP Yasimika. Ɛ-tɛ hendu teu kanahaʊ kʊnɛ, halɩ nɛ sɔnɔ mbʊ yɔ Afrika kpeekpe taa kɩɩñɩɩzɩɣʊ nɔɔyʊ.
Pɩnaɣ 1990 kɛ ɛlɩza ɛ-tɛ hendu kanahaʊ nɛ ɛyaa-kʊ se Fimenkora piyele pɩnaɣ 2000 taa lɛ ɛnɛ ɛ-taabalʊ Bob Brozman palɩzɩ tataɣ ŋga payaɣ-kɛ se Ocean Blues - from Africa to Hawaï. Pʊwayɩ yɔ ɛnɛ Abdoulaye Diabaté nɛ Moussa Cissoko patʊla ɖamanɩnaʊ hendu teu ŋgbɛyɛ naɖɩyɛ, kora Jazz. Sina sɔnɔ mbʊ yɔ, palɩza hedu teu kɩlɛmɩŋ kanahaŋ naatozo. Pɩnaɣ 2011 taa kɛ ɛl;:i pɛ-ŋgbɛyɛ nɖɩ ɖɩ-taa yem nɛ nɔɔyʊ ɛɛsɩŋ se ɛpɛ laba.
Kimeɣa wiye
Kimeɣa wiye kɛ kɩyakʋ kagbanzɩ ñɩŋa kpɩtaʋ taa. Kɩkɛ Sarakawaɣ wiye ɛsɩntaa nɛ Mazaɣ wiye wayɩ.
Prɔnzɩ
Prɔnzɩ kɛna hɩɖɛ kuɖum nɖɩ paacɛla ñɩɣtʊ kɩkpɛndʊ nzi payaɣ-sɩ se kuwivri yɔ si-ɖeke. Ɖeɖe nɛ sɔnɔ yɔ, prɔnzɩ kɛna kuwivri nɛ nɖɩ payaɣ-ɖɩ se etɛŋ yɔ pañɩɣtʊ kɩkpɛndʊ. Keɣsi mabʊ taa nɛ takayɩsɩo kɩkalasɩ taa, payaɣ prɔnzi se ɛɛɖɛŋ. Mbʊ ɖɔɖɔ payaɣ prɔnzɩ kɛ sɔɔsɔ tʊmɩyɛ ɖɩlaɖɛ nɖɩ ɖɩ-taa poluki ɩgaŋgaɖɛ yɔ. Ñɩɣtʊ ndʊ tɩkpɛnda nɛ payaɣ se pronzɩ yɔ, nzɩ yɔ: kuwivri, etɛŋ, aluminiyɔmɩ, pulɔŋ, peɖiliyɔmɩ, maŋganɛɛzɩ,  tugsitɛnɩ, silisiyɔmɩ nɛ fɔsɩfɔɖɩ. Ñɩɣtʊ ndɩ ndɩ tʊnɛ, tɩ-taa lɛ kuwivri kɩla ɖɔʊ prɔnzɩ taa. Kɩtɛ ɖɔʊ wɛ ɛzɩ 54 yɔ kɛ mɩnɩʊ taa.
Mbʊ pasɩŋna prɔnzɩ ñɩɣyʊ kʊnɛ sɩŋŋŋ yɔ kɛlɛ se kɛwɛ ɖoŋ nɛ kɩɩtɛŋ yem paa palakɩna-kʊ nɛ tʊma wenaa yɔ, kiikotu ɖɔɖɔ yem yem. Pɩtasɩ ɖɔɖɔ lɛ, kɩcɛlɩɣ laadiɖiki nimasi miŋ kɛ camɩyɛ. Ñɩɣɖɛ ɖɩnɛ pakpakʊ nɛ pɛsɛyʊna nɖɩ ɖɩwɛ kaɖaɖa yɔ. Mbʊ pɩcɛyʊ pazɩ kɔyɔ se ñɩɣɖɛ nɖɩ ɖɩpʊkɩ yaa ɖɩmʊʊ kalɩkɔdaɣ. Pʊyɔɔ kɛ paakɩlʊ-ɖɩ labʊnaʊ tʊmɩyɛ kɛ mɛlɛnaa yaa ɛwadɩyɛ yɔɔ wondu ndʊ poluki yɔ. Pɩtasɩ ɖɔɖɔ lɛ, paalukina tɩyɩnzɩ hɛkɩnda alema wondu nɛ prɔnzɩ kɩtɛ pʊʊwʊ yaa kalɩkɔdaɣ yɔɔ.
Mbʊ yebina nɛ sɔɔsɔ tʊma ɖɩlaɖɛ taa paaluki mɛlɛnaa yaa ɛwaɖɩyɛ yɔɔ wondu natʊyʊ yaa ɖɔɖɔ tɩyɩnzɩ hɛkɩndaa alema wondu natʊyʊ lɛ, ñɩɣtʊ ndʊ tɩkɛ kuwivri yaa aluminiyɔmɩ yɔ kɛ pakpakʊ. Pʊcɔ nɛ poyolosi prɔnzɩ se polu nabʊyʊ lɛ, pɩwɛɛ se kɩsaa miŋ pɩtalɩ ɛzɩ 1 000 °C yɔ. Ɖooo kiɖe tɛɛ paɖawaɣa prɔnzɩ kɛ labɩnaʊ tʊmɩyɛ lɛ, pɩkɛna se polu malɩfanaa, cɩmɩŋ wondu yaa awiya nɛ abila aɖakasɩ. Prɔnzɩ ñɛlɛɛzɩna ɖooo lɔndaa kaaŋ ɖoŋ ñɩŋ weyi pakpakaɣ nɛ polukina wondu ndɩ ndɩ ɖɔɖɔ yɔ.
Wayoomɩŋ
Wayoomɩŋ kɛna Etaazunii ɛjaɖɛ taa tɛtʊ cikpetʊ natʊyʊ. Nɛ Etazuunii ɛjaɖɛ ɖɩnɛ ɖɩ-taa lɛ ajɛya cikpena naayɛ nɩɩnɩwa kpɛndɩna nɛ aɖʊ nɔɔ nɛ awɛɛ ɛjaɖɛ kʊɖʊmɖɩyɛ taa kpaɩ. Etaazunii tɔbʊʊ nɛ kabɩyɛ taa se ajɛya kɩkpɛndʊʊ.
Tɛtʊ ndʊ tɩcɔ ɛjaɖɛ cikpeɖe ɖɩnɛ nɛ tɩta yɔ ndʊ yɔ: Wɩsɩ ɖɩlɩyɛ taa lɛ Nebraskaa, wɩsɩ ɖɩɖʊyɛ taa kiŋ lɛ Idahoo, hadɛ kiŋ lɛ Koloraadoo nɛ Utaa tɛtʊ wɛna piyele nɛ hayʊ kiŋ lɛ Montanaa. Wayoomɩŋ taa tɛtʊ sɔsɔtʊ payaɣ se Zeyɛnii nɛ tɩ-taa ɖɔɖɔ kɛ ɛyaa kɩla ɖɔʊ. Pamaza Wayoomɩŋ ɛjaɖɛ cikpeɖe ɖɩnɛ ɖɩ-walanzɩ taa lɛ, panaa se ɖɩ-walanzɩ talɩ ɛzɩ 253 338 km2 nɛ ɖenɖe tɛtʊ ñabɩ wɛɛ yɔ, peeɖe pɩtalʊʊ ɛzɩ 251 706 km2 yɔ nɛ ɖenɖe lɩm ñɛwɛɛ yɔ, peeɖe ñɛwɛʊ ɛzɩ 1 851 km2 yɔ pʊtɔbʊʊ se pɩtalʊʊ ɛzɩ0.73 yɔ kɛ mɩnɩʊ yɔɔ. Ɛjaɖɛ ɖɩnɛ ɖɩkɛŋna 45 ñɩnɖɛ ɛyaa ɖɔʊ taa kɛ Etazuunii ajɛya kɩkpɛndʊʊ kpeekpe taa.
Ɛjaɖɛ ɖɩnɛ nɖɩ kɛŋna ɛjaɖɛ 44 ñɩnɖɛ nɖɩ ɖɩsʊ Etaazunii ajɛya kɩkpɛndʊɣ ŋgbɛyɛ taa yɔ. Ɛlɛ pɩɩkɛ hasɩyaɖɛ fenaɣ kɩyakʊ 10 nkʊ wiye pɩnaɣ 1890. Pɩnaɣ 2010 taa paakalɩ kɩgalʊʊ kɛ ɛjaɖɛ ɖɩnɛ ɖɩ-taa lɛ paana ɛyaa ɛzɩ 563 626 yɔ.
Payaɣ Wayoomɩŋ ɛjaɖɛ cikpeɖe ɖɩnɛ ɖɩ-ñʊʊdʊ se Matt Mead (R) piyele nɛ komina ñʊndinaa kɔyɔ: Mike Enzi (R) nɛ John Barrasso (R).
Kʊnʊŋ ŋgʊ pakɩlʊʊ yɔɔdʊʊ ɛjaɖɛ ɖɩnɛ ɖɩ-tɛ komina tʊma taa nɛ pawɩlʊʊ-kʊ sukulinaa taa ɖɔɖɔ yɔ, ŋgʊ lɛ yɔ Eŋgilisi.
Salpêtre sukuli
Salpêtre sukuli, patasɩ-kʊ yaʊʊ ɖɔɖɔ Paarii sukuli, kɩkɛ kɩ-nɛ Nancii sukuli, sukuli lɛɛkʊ ŋgʊ kɩsɩna ɖom haʊʊ nɔmɔŋ taa Fransɩɩ ɛjaɖɛ taa pɩnaɣ 1882 ŋtalɩ 1892. Kɩwɛ keekee Salpêtre ɖɔkɔtɔ taa kɛnɛ. Sukuli ŋgʊ kʊ-nɔɔ yɔɔ ɖɛyʊ kɔyɔ hola yɔɔ kpɛlɛkʊʊ tʊmɩyɛ tʊ Jean Martin Charcot.
Pɩta ɖaŋɩ ɖɔkɔtɔ naa nabayɛ se pala tʊmɩyɛ kɔzɩ kɔzɩ ɖɔkɔtɔ naa taa, pa-taa lɛ ɖɩnaɣ Charles Deslon, Jules Cloquet, Alexandre Bertrand, le Professeur Husson, Léon Rostan, François Broussais, Étienne-Jean Georget6, Didier Berna et Alphonse Teste. Erɔpʊ ajɛyɛ naayɛ taa kpɩnɛ lɛɛɖɛ hɔm ndʊ tɩkɔna ndɔnjɔɔlɩyɛ mbʊ yɔ fɛɖaa sakɩyɛ nabayɛ labana-ɖɩ tʊmɩyɛ pa-taa kɔyɔ David Ferdinand Koreff, Christoph Wilhelm Hufeland, Karl Alexander Ferdinand Kluge, Karl Christian Wolfart, Karl Schelling, Justinus Kerner, James Esdaile nɛ John Elliotson.
Pɩnaɣ 1862 lɛ pakpa Charcot se ɛkɛ ɖɔkɔtɔ naa tɛ sɔsɔ, tʊmɩyɛ ndɩ ɖɩɩkɛna Salpêtre sukuli taa tʊmɩyɛ sɔsɔyɛ. Pɩkɔma pɩnaɣ 1860 lɛ, Joseph Babinski kɔɔ ɛ-cɔlɔ, nɛ ɛlɛ pɩsɩ e-sukuli pɩɣa ŋga ɛkɩlɩ sɔɔlʊʊ yɔ. Kpaɣ pɩnzɩ 1862 nɛ 1870 hɛkʊʊ taa lɛ, Charcot na tʊma sakɩyɛ nɛ pɩlɩna pʊ-yɔɔ nɛ ɛpɩsɩ hola yɔɔ kpɛlɛkʊʊ niiye mʊyʊ kɛ alɩwaatʊ ndʊ tɩ-taa.
Armandir Sahib
Armandir Sahib kɛna ɛsɔ sɛtʊ kpaaŋ nakʊyʊ nɛ kɩwɛ Ɛndɩ tɛtʊ taa. Payaɣ-kʊ ɖɔɖɔ se Ñɩɣlɩm Ɛsɔsɛtʊ Kpaaŋ nɛ pʊtɔbʊ se Ɛsɔsɛtʊ Kpaaŋ ŋgʊ kɩ-hɩɖɛ kpa ɛsɔtaa yɔ. Ɛsɔsɛtʊ kpaaŋ kʊnɛ, ŋgʊ kɛŋna Ɛndɩ tɛtʊ taa ɛgeetiye nɖɩ paya-ɖɩ  se Siksi yɔ ɖɩ-taa Ɛsɔsɛtʊ kpaaŋ sɔsɔʊ nɛ kɩwɛ tɛtʊ sɔsɔtʊ ndʊ payaɣ-tʊ se Amricaarɩ yɔ tɩ-taa. Hɩɖɛ ɖɩnɛ ɖɩlɩna ɖenɖe ɛzɩ pata ɛsɔsɛtʊ kpaaŋ kʊnɛ pata kɩ-tɩŋga sika ñɩɣlɩm tɔlɩm. Kʊdʊyʊ sɔsɔʊ kʊnɛ layʊ sɔsɔ weyi ɛkɛ Siksi tɛ layʊ kagbaanzɩ ñɩnʊ, Gurû Arjan yɔ, ɛnʊ hana nɔɔ ɖooo pɩnaɣ 1601 se pama kʊdʊyʊ kʊnɛ. Ɛma-kʊ lone nɖɩ ɖɩ-taa kacalaɣ layʊ sɔsɔ, Gurû Nanak wokaɣ nɛ ɛsɛʊ ɛsʊ yɔ. Alɩwaatʊ ndʊ Afgani mba wona nɛ potudi-wɛ se pamʊ pɛ-tɛtʊ kɛ pɩnaɣ 1757 yɔ, pɩtɛ pɩnaɣ ŋga pɔyɔka ɛsɔsɛtʊ kpaaŋ kʊnɛ. pɩtakɩlɩ leɖu ɖɔɖɔ lɛ paɖzɣna-kʊ maʊ pɩnzɩ litoozo wayɩ. Ɛsɔsɛtʊ kpaaŋ kʊnɛ kɩwɛ fɛɛʊ sɔsɔʊ nakʊyʊ taa nɛ pɩwɛ ɛzɩ pɔyɔɔdʊ se kɩmʊ akɔma kpeekp yɔ. Ɛlɛ pama-kʊ "fɛɛʊ kiɖeɖeu" nakʊyʊ taa nɛ kɩ-tɛ ɖaalakɩŋ taa hɔɔlʊ kʊɖʊmʊ kɛ hɔɔlɩŋ naanza taa makʊna ɛzɩ mɛtanaa 150 yɔ. Pɔcɔna ɖenɖe hɔɔlɩŋ tɩŋga lɩm katʊ ɖama yɔ. Pɩwɛ ɖɔɖɔ ɛzɩ kpaaŋ ŋgʊ kɩmʊ lɩm ɖʊya tɩŋga yɔ.
Fenaɣ (alɩwaatʊ)
Fenaɣ kɛna alɩwaatʊ taa alɩwaayʊʊ nakʊyʊ nɛ nɛ kpɩtaŋ naanza lakɩna fenaɣ. Pʊtɔbʊʊ se yee kpɩtaŋ lʊbɛ ɛlakɩna kpɩtaʊ kɔyɔ, kpɩtaŋ naanza ñalakɩna fenaɣ kʊɖʊmaɣ. Kpɩtaŋ naanza lakɩna fenaɣ kʊɖʊmaɣ ɛlɛ, pɩtɛkɛ fenasi tɩŋa wɛŋna kɩyakɩŋ ɖeyi ɖeyi, nasɩyɛ wɛna kɩyakɩŋ 28 yaa 29, lɛɛsɩ taa lɛ kɩyakɩŋ 30 nɛ fenasɩ lɛɛsɩ ñɛwɛna kɩyakɩŋ 31. Yee pakalɩɣ lɛlaɣ fenaɣ taa kɩyakɩŋ kɔyɔ, nɩɩyɛ kpɛnda 28 nɛ lɛɛŋ ñɛwɛ kɩyakɩŋ 29.
Pɩnaɣ taa lɛ fenasɩ sakɩyɛ wɛɛ nɛ sɩkpɛnda hiu nɛ naalɛ. Yee kpɩtaŋ naanza ɛlakɩna fenaɣ nɛ fenasɩ hiu nɛ naalɛ ɛwɛna pɩnaɣ taa kɔyɔ, pʊtɔbʊʊ se pɩnaɣ taa lɛ kpɩtaŋ 52 wɛna. Papɩzʊʊ pɛtɛyɩ fenaɣ kɛ tɔm napudozo taa: kacalaɣ taa lɛ, kpaɣ kacalaɣ kɩyakʊ nɛ pɩsɩɩna kɩyakʊ hiu ŋgʊ, nabʊlɛ taa lɛ, kɩyakʊ hiu nɛ pɩsɩɩna kɩyakʊ nɛɛlɛ nɛ tozo taa lɛ kɩyakʊ nɛɛlɛ nɛ pɩtɛzɩna kpaagba kɩyakʊ kɛ fenaɣ taa pʊtɔbʊʊ se kɩyakʊ nɛɛlɛ nɛ lɩtoozo yaa nakʊ yaa hiŋ naatozo yaa naadozo nɛ kʊɖʊm.
Wɩsɩ
Wɩsɩ (kɩɖaʊ:, payaɣ-sɩ 'sol' nɛ Latɛŋ taa, nɛ 'Heλιος' (Helios) Krɛkɩ taa) kɛ mbʋ mbʋ pʋcɔ ɛsɔmɩnʋʋ nɛ pɩta yɔ, pɩ-tɩɩŋa. Wɩsɩ kɛ mbʋ mbʋ pʋcɔɔ pɩta ḿbʋ yɔ, pɩ-taa kaabʋwaɣ. Sɩ-tɔlɩm wɛ ɛzɩ sʋtʋ lɩm yɔ. Panaɣ mbʋ payaɣ se, Hɩdrɔzɛnɩ nɛ hélium yɔ sɩ-taa. Si-yuŋ hɔɔlʋʋ taa lɛ, Hɩdrɔzɛnɩ kpaɣ 74% yaa 92,1% sɩ-maɣzʋʋ hɔɔlʋʋ taa. Hélium n̄akpaɣ 24% si-huŋ hɔɔlʋʋ taa yaa 7,8% sɩ-maɣzʋʋ hɔɔlʋʋ taa. Tɛtʋ nɛ ɛsɔmɩnʋʋ tɛɛ pʋdʋnaa lɛlaa lʋbɛ pɔcɔʋ-sɩ nɛ pataŋ. Pʋtʋnaa cikpema nabɛyɛ ɖɔɖɔ kagbaanzɩ nɛ mbʋ payaɣ se, asɩtɛrowidi nɛ kɔmɛɛtɩ waa yɔ sakɩyɛ nɛ mʋzʋʋ nakʋyʋ pɔcɔʋ-sɩ ɖɔɖɔ nɛ patɩŋ. Mbʋ pʋwɛ ɛsɔmɩnʋʋ tɛɛ payɩ yɔ, pɩ-taa lɛ, wɩsɩ kpaɣ si-ɖeke 99,86% pu-huŋ hɔɔlʋʋ taa nɛ mbʋ pɩkazaa yɔ, pɛtɛyɩ pu-yuŋ tam naadozo taa yɔ, pʋdʋ weyi payaɣ se, Siipitɛɛrɩ yɔ, ɛ́lɛ n̄akpakɩɣ pɩkɩlɩ hɔɔlɩŋ naalɛ.
Wɩsɩ n̄akɩ nɛ ɖoŋ weyi sɩhaɣ yɔ, ɛnʋ yekina nɛ ɛyʋ caɣ wezuu Tɛtʋ yɔɔ cɩnɛ. Ɛlɛ, mʋntʋsʋʋ tɛ ɖoŋ nɛ soŋaɣ n̄ɩŋ peyekina nɛ lɩm wɛɣ nɛ tɩŋ lʋlʋʋ pe. Mbʋ payaɣ se, UV solaire yɔ, yee lɩm mbʋ pikpeŋ lɔɔŋ taa yem yaa pɩcakɩ habɩŋ taa yɔ, pɩtakɩlɩ cʋʋʋ yɔ, ḿbʋ kʋʋna kʋdɔmɩŋ pe pɩ-taa. Tɩŋ ndɩ ndɩ nɛ n̄ɩtʋ ndɩ ndɩ sakɩyɛ patɩŋɩɣna ɛzɩma mbʋ Fenaɣ yaa lɩm peyeki nɛ mʋntʋsʋʋ ŋgʋ wɩsɩ haɣ yɔ kɩlɛɣzɩɣ yɔ pʋ-yɔɔ nɛ papaɣlɩɣ.
Wɩsɩ n̄akɩ n̄aɣʋ mbʋ yɔ piyekina ɖɔɖɔ nɛ soŋaɣ nɛ niikaɣ pa-alɩwaatʋ wɛɛ ndɩ ndɩ hɔɔlɩŋ ndɩ ndɩ taa. Toovenim lɛ, n̄alɩmɩyɛ nɖɩ ɖɩn̄andɩɣ Tɛtʋ yɔɔ yɔ, ɖi-miŋ 99,97% yaa 99,98% lɩɣna wɩsɩ cɔlɔ. Ɖɔɖɔ ɛzɩ wondu lɛɛtʋ tɩŋa yɔ, ḿbʋ ɖɔɖɔ n̄alɩmɩyɛ ɖoŋ ɛnɩ ɛlɩɣ ɛsɔmɩnʋʋ tɛɛ miŋ kɩsɛmɩŋ weyi paanaɣ-ɩ yɔ ɛ-tɩyɛ. Pʋ-yɔɔ Tɛtʋ wɛ ti-ɖeɖe ɖiɣɖiɣ.
Wɩsɩ kɛ mbʋ pʋwɛ tɩɩnzɩ hɛkʋ taa payɩ yɔ pɩ-taa lɛɛbʋ. Tɩɩnzɩ ńzɩ sɩkpɛndɩ ɛzɩ kudokiŋ agbaba 234 yɔ. Pɩnaɣ 2009 taa pan̄ɩnaa nɛ pana ḿbʋ: Ɛsɔmɩnʋʋ ŋgʋ kɩwɛ tɩɩnzɩ wayɩ yɔ. Wɩsɩ wɛ mbʋ payaɣ se parallaxe-seconde yɔ pʋ-tam 15 nɛ siposina tɩɩnzɩ ɛzɩ parallaxe-secondes waa 8.500 yɔ (pʋwɛ ɛzɩ mbʋ payaɣ se année-lumière yɔ tam 26.000.
1908
Pɩnaɣ 1908 kɛ pɩnaɣ 1908 ñɩŋga kɛ palʋlʋʋ Yeesu Krɩstʋ yɔ. Pɩnzɩ mɩnɩŋ nɛɛlɛ taa lɛ, pɩnaɣ 1908 kɛŋna luutozo ñɩŋga. Kɛwɛ pɩnzɩ 1907 nɛ 1909 hɛkʋ taa. Pɩnaɣ ŋga ka-taa kɛ lakasɩ sɔsɔsɩ sɩnɛ yɔ sɩlaba : =1908 taa lakasɩ sɔsɔsɩ =
Wɩsɩ
Wɩsɩ posina Tɛtʋ ɛzɩ kilomɛtanaa 149.597.870 ḿbʋ yɔ. Pʋmʋʋ cɛcɛsɩ 8 nɛ kɛlɛm kɛlɛm waa 19 nɛ pʋcɔ Wɩsɩ tɛ n̄alɩmɩyɛ talɩ Tɛtʋ yɔɔ lɛ.
=Tɔmpiye « wɩsɩ » lɩna le ?= =Ɖɩ-tɔm= =Sɩ-wɛtʊ= =Kɩyakɩŋ sɔsɔŋ= =Tɔm ndʊ tɩlaba tɩ-tɩ yɔɔ yɔ=
Ɛzɩma sɩlɛɣzɩɣ yɔ
=Ɛzɩma sɩwɛɛ nɛ ɛzɩma sɩlakɩ tʊmɩyɛ yɔ=
Mbʊ payaɣ se eliyɔsɩfɛɛrɩ (héliosphère) yɔ
=Sɩ-tʊmɩyɛ=
Tɛtʊ yeki nɛ sɩ-tʊmɩyɛ lɛɣzʊʊ lɛɣzʊʊ mbʊ yɔ
=Sɩ-wɛtʊ= =Sɩ nɛ ɛyʊ=
Sɩ-ɖɩlɩyɛ nɛ sɩ-ɖɩɖʊyɛ
=Tɔm ndʊ poluba sɩ-yɔɔ yɔ= =Takayɩhayʊʊ tɛɛ tɔm nɛ ɖenɖe panaɣ-tʊ yɔ=
Ɖoo cɩcɩka
Ɖoo cɩcɩka kɛna alɩwaatʊ taa alɩwaayʊʊ nakʊyʊ. Evemiye taa ɖanaɣ ñɩɩtʊ 12 makɩ lɛ, pɔtɔŋ se ɖoo cɩcɩka yaa ɖoo hɛkʊ taa. Ɛlɛ siŋŋŋ taa lɛ, yee pakpakɩɣ evemiye tɛʊ feŋguu yɔɔ yɔ, evemiye paɣzʊʊna tɛbɩyɛ nɛ ɖoo hɛkʊ tɛŋ lɛ, tɛbɩyɛ ñapaɣzʊʊ nɛ piwolo pɩsɩɩna wɩsɩ ɖʊʊ. Pʊtɔbʊʊ se pɛtɛyɩ evemiye kɛ nabʊlɛ taa: wɩsɩ taa nɛ ɖoo taa nɛ wɩsɩ siki lɛ pɩlaba evemiye tɛyɩ hɛkʊ nɛ hɛkʊ siŋŋŋ kɛlɛ nɛ ɖoo cɩcɩka lɛ, evemiye lɛɛɖɛ paɣzʊʊ siŋŋŋ kɛlɛ. Mbʊ ɖɔɖɔ saŋayɩŋ fenaɣ evemiye 31 wiye ɖoo; cɩcɩka makɩ lɛ, pɩnaɣ kɩfalaɣ paɣzaa ɖɔɖɔ kɛlɛ. Ɛlɛ alɩwaatʊ ndʊ pakɩlʊ kpaɣʊ se ɖoo cɩcɩka yɔ, ndʊ lɛ ñɩɩyʊʊ kpɛɖɛŋgʊ yɔɔ.
Tuublɛɛ
Tuublɛɛ tɛtʋ kɛna Iirlandɩ ɛjaɖɛ taa tɛtʋ sɔsɔtʋ. Tuublɛɛ tɛtʋ wɛ Iirlandɩ ɛjaɖɛ taa nɛ wɩsɩ ɖɩlɩyɛ taa kiŋ. Pɩnaɣ 2011 taa paakalɩ Tuublɛɛ tɛtʋ taa kɛ ɛyaa lɛ, paakpɛnda ɛyaa ɛzɩ 527 612 yɔ. Tɛtʊ tʊnɛ tɩ-taa yee pakalɩɣ ɛyaa km2 taa kɔyɔ, panaɣ-wɛ ɛzɩ 4 588 yɔ. Pamaza tɛtʊ sɔsɔtʊ tʊnɛ lɛ, pana se tɩ-walanzɩ taa talɩ ɛzɩ ɛkɩtaarɩnaa ɛzɩ 11 499 pʊtɔbʊʊ se kilomɛtanaa ɛzɩ 114,99 km2 yɔ. Tɛtʋ tʋnɛ tɩ-taa nɛ nɛ ñɩm sakɩyɛ nɛ peeɖe ɖɔɖɔ habɛɛ sɔsɔna ɖɔ sakɩyɛ nɛ peeɖe ɖɔɖɔ ɛsɩyɛ egbena, tɔsʊʊ nɛ ɛsa kuliye kɩla wɛʊ. Payaɣ Tuublɛɛ maaliki tɛtʋ yɔɔ cɔnɩyʋ se Mícheál Mac Donncha. Palɩza-ɩ pɩnaɣ 2017.
Tɩm
Tɩm kɛna mʊlʊm nabʊyʊ nɛ paɖʊʊ-malɩfanaa nɛ agaŋgala taa. Tɩm kɛna kpɛlɩ kpɛlɩ mʊzʊ ŋgʊ ɖooo caanaʊ taa ŋgʊ pazɩma se kɩkɩlʊ yaʊ kpʊkpʊ. Tɩm kɛ kɩkpɛdɩm kiɖikiɖi nɛ mala, sufri nɛ azɔtʊ siziŋ ɖɔm mbʊ pɩ-taa pezidi potasiyɔm yɔ kɛ pesidu nɛ palabɩna tɩm. Siini tɛtʊ taa kɛ paɖa tɩm kɛ lubu nɛ pɩkɛɣna pɩnzɩ nakʊ taa yɔ nɛ ɖɛfɛɛɛ ɖɛfɛɛɛ pɩtalɩ Erɔpʊ nɛ Azii pɩnzɩ mɩnɩŋ litoozo taa. Pʊkʊŋ pɩtalʊ pʊnzɩ mɩŋ 19 taa mbʊ yɔ, tɩm ɖeke paɖʊwaɣ malɩfanaa nɛ agaŋgala taa. Ɖeɖe nɛ sɔnɔ mbʊ yɔ, nɔɔyʊ ɛɛtasʊʊ tɩm ɖʊ ɛ-malɩfa taa yaa ɛ-ŋgaŋgaɖɩyɛ taa mbʊ pʊyɔɔ yɔ pɩfɛyɩ ɖoŋ camɩyɛ nɛ ɖɔɖɔ pɩkpakʊ alɩwaatʊ pʊcɔ nɛ posu-pʊ hɔzɩŋ taa yaa agaŋgala taa. Malɩfana kɩpɩma, hɔzɩŋ weyi palakɩna lakɩŋ yɔ, hayɩsʊʊ malɩfanaa nɛ kazandʊ natʊyʊ yɔɔ pɔtɔʊ ɖoo taa malɩfana mba nɛ mɩŋ mɩzʊ ɛsɔtaa yɔ ɩ-taa ɖeke lɛɛlɛɛ paɖɛɣna tɩm ɖʊʊ. Tɩm pʊnɛ paɖʊ malɩfanaa taa nɛ pɔtɔʊ lɛ, ñɔsɩ ñɛʊ tutu ɛlɛ, pʊkɔma pɩnaɣ 1829 taa lɛ Samuel Colt luba tɩm nabʊyʊ nɛ latriki mɩŋ nɛ ɩlɩuʊ ñɔsɩ. Pɩnaɣ 1886 kɛ poluba tɩm nbʊyʊ nɛ pʊbʊ ñaakɩlʊ ñɔsɩ lɩʊ nɛ mʊzʊ ɛɛkɩlʊ kazʊ hɔzɩŋ taa. Tɩm kɩfam pʊnɛ paɖʊ-pʊ paa malɩfa ŋgʊ lɛ kɩ-taa.
Nɛyɔdɩmɩ
Nɛyɔdɩmɩ kɛ kpɛlɩ kpɛlɛkʊʊ tɛ pʊtʊ weyi ɛ-ñʊʊ mayaɣ kɔyɔ 60 nɛ yʊsaɣ ñɩŋa yɔ Nd. Pʊtʊ ɛnʊ ɛwɛ liidiye ñɩɣlɩm kpʊzɩyɛɛ nɛ ɛ-tɛ nɛ kɛtɛɖasɩ tɛtʊ naa taa. Ɛ-nɛ lantanɩ waa pɛ-tɛ ɖoli kʊyʊm. Ɛjaɖɛ taa soŋgaɣ taa lɛ, ɛwɛ tɛyɩŋ, papɩzɩɣ pɔhɔmɩ-ɩ nɛ ɛlazɩɣ mʊʊ kalɩkɔdaɣ helim taa.
Ɛ-hɩɖɛ lɩna krɛkɩ kʊnʊŋ taa se νεός (neós) nɛ δίδυμος (dídymos) pʊ-tɔbʊʊ paa tɔmpiye nɖɩ lɛ se kɩfalʊʊ nɛ ɖomaa yaa agbaba. Ɖooo pitihiɣ kpɛlɩ kpɛlɛkɩyaa kaamaza se prɛsɩyɔdɩmɩ nɛ nɛyɔdɩmɩ tɛ ɔkɩsɩzɛnɩ lɩm kpɛndʊʊ kaakɛ pɩyʊ yem kaakaa pɩkɔɔ pɩtalɩ pɩnaɣ 1886, alɩwaatʊ ndʊ Carl Auer von Welsbach pɩza nɛ ɛtɛyɩ-wɛ. Pana nɛyɔdɩmɩ Vienne tɛtʊ taa pɩtɩŋna Carl Auer von Welsbach yɔɔ, ɛkɛ Otrisi ɛjaɖɛ taa kpɛlɩ kpɛlɛkʊʊ tʊmɩyɛ tʊ pɩnaɣ 1886 alɩwaatʊ taa. Ɛtɛyɩ nɛyɔdɩmɩ alɩwaatʊ kʊyʊmtʊ ɖɔɖɔ ɛzɩ prɛsɛyɔdɩmɩ nɛ tɩtɩmɩ pɩtɩŋna amɔnɩyakɩ nɛ tɩtɩmɩ ñɩmɩŋ lɩm tɛ ɖɔmbɩyɛ pɩsʊʊ kɩmaŋ faɣʊʊ yɔɔ nɛ pɩtɩŋna ɖɔɖɔ mʊntʊsɩŋ weliŋ takɩɣ nɛ naʊʊ tʊmɩyɛ cɔlɔ. Hɩɖɛ nɛyɔdɩmɩ lɩna krɛkɩ kʊnʊŋ taa mbʊ se neos (νέος), nɛ pʊ-tɔbʊʊ se kɩfalʊ, nɛ didymos (διδύμος), pʊ-tɔbʊʊ se ɖomaa.
Pʊtʊ ɛnʊ ɛbɛɛ ɛwazɩɣ, ɛkɛ kɔyɛ ɖɔkɔtɔ naa tɛ, nɛ ɖɔɖɔ ɛzɩ pʊtʊ naa lɛlaa kɛtɛɖaɣ tɛtʊ naa taa yɔ nɛ ɖɔɖɔ tɔrɩyɔm yɔ, palakɩ-yɛ nɛ tʊmɩyɛ ɖɔkɔtɔ naa kɔɔ tɛ kɔzɩ kɔzɩ halʊ kʊdɔmɩŋ kpɛlɛkʊʊ tɛ pɩnzɩ 1920 ŋtalɩ 1930. Palakɩ-ɩ nɛ miŋ cɛsɩyasɩ. Pataɣ-ɩ añɩɣlɩŋ yɔɔ. Pepisina-ɩ añɩɣlɩŋ weyi pɔcɔŋna nɛ wɩsɩ taa yɔ nɛ ɖɔɖɔ ñɩɣtʊ tanɖaa ɛsɛñɩɣlɩŋ. Pata-ɩ cʊʊ ñanzɩ yɔɔ.
Nancii sukuli
Nancii sukuli kɩ nɛ Salpêtre sukuli, kɩkɛ sukuli naa taa sukuli lɛɛkʊ ŋgʊ kʊɖʊ nesi piŋ ɖom haʊʊ nɔmɔʊ taa Fransɩɩ ɛjaɖɛ pɩnaɣ 1882 ŋtalɩ pɩnaɣ 1892. Kɩ-taa peeɖe ɖɩnaɣ fɛɖʊ Ambroise-Auguste Liébeault, ɖɔkɔtɔ wɩlɩtʊ tʊmɩyɛ tʊ Hippolyte Bernheim, tɔm hʊyʊ Jules Liégeois nɛ ɖɔkɔtɔ Henri Beaunis. Pasɩma Liébeault nɛ Bernheim kɔɔ laɣsɩ ɖom kɔnaʊ sɔsɔtʊ, pɩtɩŋna tɔm pɔzɩtʊ kpaagbaa nɛ tɩkɛ se pɩpaɣzɩ-ŋ nɩɣ yaa pɔtɔŋ se pɩpazɩɣ mɩ-yɔɔ wɩɣ pazɩ pazɩ.
Ɖɔkɔtɔ naa mɛwɛ mandɩ yɔɔ waa mba pa-hɩla kaakɩlɩ sɛʊʊ alɩwaatʊ ndʊ tɩ-taa, Sigmund Freud ñɩŋʊ Emile Coué kɛlɛ ŋtɩŋɩɣna Auguste Forel nɛ Joseph Delboeuf, wolo pana Bernheim nɛ Liebeault tʊmɩyɛ labʊ.
You ŋgʊ kɩɩwɛ Nancii sukuli nɛ Salpêtre sukuli ŋgʊ Jean-Martin Charcot tɩna ɛkʊ taa kɔyɔ pɔhɔŋaɣ ɖama pɩlɩna mbʊ panɩɩ ɖom haʊʊ tɔbʊʊ wɛɛ ana a-taa, ɛyaa mba paakɛ Bernheim wayi yɔ tɔŋ se pɩɩkɛ ɖom yem kɛlɛʊ. Pɩ-tɛ ntɔnjɔɔlɩyɛ nɖɩ tiyele se pañɩnɩ siŋ ɖom haʊʊ yɔɔ alɩwaatʊ ndʊ tɩ-taa kpaɣɖʊ 20, ɛzɩ aseɣɖe tɩnaa nabayɛ yɔɔdʊʊ yɔ kɔzɩ kɔzɩ Clark Leonard Hull nɛ Theodore Barber tʊma yɔɔdʊʊ yɔ.
Pɩta ɖaŋɩ ɖɔkɔtɔ sakɩyɛ nabayɛ se pala tʊmɩyɛ nɛ pʊtʊ ɛnʊ, kɔzɩ kɔzɩ ɖɔkɔtɔ naa taa, pa-taa kɔyɔ Charles Deslon, Jules Cloquet, Alexandre Bertrand, le professeur Husson, Léon Rostan, François Broussais, Étienne-Jean Georget, Didier Berna nɛ Alphonse Teste. Erɔpʊ ajɛyɛ naayɛ taa lɛ mbʊ se kpɩnɛ lɛɛɖɛ ɛhɔ lɛɛɖɛ yɔ tɛkɛ tɔm natʊyʊ se pekizi-tʊ kɛlɛ ɖɔkɔtɔ naa sakɩyɛ la tʊmɩyɛ nɛ tɔm ndʊ, ɖɔkɔtɔ naa mba pa-taa kɔyɔ David Ferdinand Koreff, Christoph Wilhelm Hufeland, Karl Alexander Ferdinand Kluge, Karl Christian Wolfart, Karl Schelling, PJustinus Kerner James, Esdaile John Elliotson.
Mazaɣ wiye
Mazaɣ wiye kɛ kɩyakʋ naalɛ ñɩŋa kpɩtaʋ taa. Kɩkɛ Kimeɣa wiye ɛsɩntaa nɛ Kujuka wiye wayɩ.
Zeenɛɛvɩ
Zeenɛɛvɩ kɛ Suwiisi ɛjaɖɛ taa tɛtʊ sɔsɔtʊ natʊyʊ. Tɛtʊ tʊnɛ tɩwɛ egeetiye nɖɩ payaɣ-ɖɩ se Lemanɩ yɔ ɖɩ-tɛ wɩsɩ c ɖɩɖʊyɛ hɔɔlʊʊ taa kiŋ.Suwiisi ɛjaɖɛ taa lɛ, tɛtʊ nɛ ndʊ lɛ natʊlɛ ñɩndʊ ɛyaa ɖɔʊ taa, pʊtɔbʊʊ se tɛtʊ ndʊ payaɣ-tʊ se Zuuriisi yɔ tɩ-waytɩ lɛ, ndʊ tɩŋgʊʊna. Tɛtʊ ndʊ tɩcɔ-tʊ nɛ tɩta yɔ ndʊ lɛ:Karuuzi, kolɔñii, Lansii, Preñii, Femiyenɛ Feyiriye. Pɩnaɣ 2016 taa kigalʊʊ ŋgʊ paakalaa yɔ, pana ɛyaa ɛzɩ 202 132 yɔ, ɛlɛ yee pɛkpɛndɩna ageeta wena payaɣ-yɛ se Foodi nɛ Ɛŋ yɔ kɔyɔ, ɛyaa wɛʊ ɛzɩ kpaɣ 605 000 nɛ 946 000 yɔ pɛhɛkʊ taa. Pʊkɔma lakɩŋ fenaɣ 31 pɩnaɣ 2017 taa patasa ɛyaa kalɩʊ tɛtʊ ndʊ tɩ-tɛ maalika taa ɖeke lɛ,ɛyaa mba panaa yɔ pɛkpɛnda ɛyaa 201 813.
Zeenɛɛvɩ tɛtʊ tʊnɛ tɩ-walanzɩ taa maɣna ɛkɩtaarɩnaa ɛzɩ 1 593 yaa 15,93 km2. Zeenɛɛvɩ nɛ Niuyɔrɩkɩ pɛkŋna keteŋga kpeekpe yɔ tɛtʊ ndʊ tɩkɩla wɛʊ ɖeu yaa kɛtɛɖaɣ yɔ nɛ Zeenɛɛvɩ taa kpem kɛ pakɩla kediiasɩ sɔsɔsɩ nzɩ ɖama nɩnaʊ nɛ kpeyʊ pɛwɛɛ yɔ. Payaɣ Zeenɛɛvɩ maalika yɔɔ cɔnɩyʊ kɩfalʊ se Guillaume Barazzone.
Tɛnɛsɩ
Tɛnɛsɩ, nabʊyʊ pya-ɩ nɛ ɛ-tɛ Ɛnglɩsɩ hɩɖɛ mbʊ se tennessine, kɛ kpɛlɩ kpɛlɛkʊʊ tɛ pʊtʊ weyi ɛ-ñʊʊ mayaɣ kɔyɔ 117 nɛ yʊsaɣ ñɩŋa yɔ Ts. Ɛ nɛ ʊnʊnsɛpɩtɩyɔm (Uus) palɩ ɖama kɛ IUPAC yatʊ taa, nɛ patasɩ-ɩ yaʊ ɖɔɖɔ se pʊtʊ 117 matʊ paɣtʊ taa. Palaba-ɩ kajalaɣ ɖeɖe kɔlaɣ fenaɣ taa pɩnaɣ 2010 kɛlɛ pesida-ɩ nɛ 249Bk(48Ca,3n)294Ts et 249Bk(48Ca,4n)293Ts kɛ pɩdaa pee yɔɔ ñɩnɩɣ sukuli kɩkpɛndʊʊ (ОИЯИ ou JINR) taa Doubna, Ruusi ɛjaɖɛ taa.
IUPAC tisi ɛ-hɩɖɛ yɔɔ saŋayɩŋ fenaɣ taa pɩnaɣ 2015 nɛ paha-ɩ kamɩŋ fenaɣ taa pɩnaɣ 2016 ɛ-Ɛnglɩsɩ hɩɖɛ kpaagbaa nɖɛ pɩlɩna Tennessee, pɩkɛ ɛjaɖɛ tɛtʊ hɩɖɛ, ɖenɖe Oak Ridge takʊʊ nɛ wiluu tʊmɩyɛ wɛɛ yɔ, peeɖe ɖɔɖɔ bɛrɩkɛlɩyɔm weyi eyeba nɛ pala pʊtʊ 117 yɔ wɛɛ.
Ɛ-hɩɖɛ taa wɛ latɛŋ tɔm lila naatozo kʊyʊm-kʊyʊm-lʊbɛ nɛ pʊyɔɔ kadɩnaɣ ɩyɔm ɖɔɖɔ ɛzɩ payaʊ pʊtʊnaa lalaa yɔ. IUPAC ñɩɣ niye pʊtʊ 117 natʊ tɔm yɔɔ saŋayɩŋ fenaɣ kɩyakʊ 30 pɩnaɣ 2015. Pɩkɔma mɩsɩkʊm fenaɣ kɩyakʊ 8 pɩnaɣ 2016 lɛ, IUPAC hɔɔlʊʊ lɛɛkʊ yɔɔdɩ se ɛ-hɩɖɛ (Ɛnglɩsɩ kʊnʊŋ taa) ɛkɛ se tennessine, nɛ ɛ-yʊsaɣ mayaɣ kɛ Ts. Kɛlɛ ɖama nɩnaʊ nabʊyʊ paɣzɩ pɩkɔɔ pɩsɩna kamɩŋ fenaɣ kɩyakʊ 8 pɩnaɣ 2016. IUPAC kpaɣ hɩɖɛ nɖɩ kamɩŋ fenaɣ kɩyakʊ 28 pɩnaɣ 2016.
Mbʊ pʊtʊ ɛnʊ paya-ɩ hɩɖɛ nɛ Ɛnglɩsɩ kʊnʊŋ taa yɔ kɔna kaɖɛ piŋ kʊnʊmɩŋ lɛɛŋ taa yatʊ taa, kɔzɩ kɔzɩ anasaayɩ kʊnʊŋ taa, mbʊ pʊyɔɔ yɔ hɩɖɛ nɖɩ ɖɩtaa tɛzɩɣna ɩyɔm ɛzɩ pʊtʊnaa lalaa hɩla yɔ. Pɩlɩna ɖomaɣ fenaɣ pɩnaɣ 2016 paɣtʊ natʊyʊ yɔɔ lɛ, IUPAC wɩlɩ se keeke taa lɛ pʊtʊnaa mba pɛwɛɛ pɩlʊʊ 17 tɛ hɩla kaapɔza se atɛzɩna –ine.
Friedrich Nietzsche
Friedrich Wilhelm Nietzsche kɛ Caama ɛjaɖɛ tʋ. Ɛkɛ tʋma sakɩyɛ kpɛlɛkɩyʋ Caama ɛjaɖɛ: ɛma takayaɣsɩ sakɩyɛ, keɣsi nɛ cɩmɩŋ maɖʋ ɛlɛ mbʊ pakɩlɩna-ɩ sɩmnaʊ yɔ mbʊ lɛ ɛ-lɔnzɩnɖɛ kpɛlɛkɩtʊ. Palʋla-ɩ aloma fenaɣ taa kɩyakʋ hiu nɛ kagbanzɩ (15) n̄ɩŋgʋ wiye pɩnaɣ 1844. Röcken tɛtʋ taa palʋla-ɩ nɛ ɛsɩ kɩyɛɛna fenaɣ kɩyakʋ 25 wiye pɩnaɣ 1900 Fɩyɛɛnɩ tɛtʋ taa ɛsɩba.
Ɛ-lɔnzɩnɖɛ kpɛlɛkʊ taa lɛ, ɛ-lɩmaza sɔsɔna nayɩ taa kɔyɔ: camɩyɛ laɣsɩ kpɛlɛkɩtʊ, kristu wayɩ tɩŋgʊ tɔm, ɛsɩnda wobu tɔm, pɩvɛyɩ takʊʊ tɔm, tisuuvɛyɩ lɩmaɣza nɛ kajʊka kpɛlɛkʊʊ. Piyele mbʊ pɩwɛɛ se pɔɖɔkɩ sɔsɔm mbʊ pɩ-taa yɔ mbʊ kɛlɛ se ɛyʊ sɔɔla se ɛwɛɛna ɖoŋ pa anɩ ɛlɛ ɛ-yɔɔ, ɛñɩnʊ se ɛna nɛ ɛtɩlɩ mbʊ pɩkɩla ɛ-ɛyʊtʊ maɣmaɣ yɔ, kpaagba kpem tɔbʊʊ suwe, cejewiye kpɛlɛkʊʊ, pɩvɛyɩ takʊʊ tɔm nɛ tisuuvɛyɩ lɩmaɣza pɔ-yɔɔ tɔm kpɛlɛkʊʊ, mbʊ ɛyʊ naɣ nɛ ɛ-ɛsɛ yɔ ɛzɩma ɛlɩzʊ pʊ-tɔbʊʊ nɛ camɩyɛ laɣsɩ kpɛlɛkɩtʊ tɔm kɛ we.
Lɔnzɩnɖɛ kpɛlɛkɩya mba ɛna yaa ɛkalɩ pa-takayɩsɩ nɛ pɩkɛdɩna-ɩ nɛ ɛpaɣzɩ-wɛɛ tɩɩzɩnaʊ yɔ, pa-taa kɔyɔ: Burckhardt, Chamfort, Charles Darwin, Diogène, Démocrite, Emerson, Epicure, Eschyle, Goethe, Héraclite, Kant, Pyrrhon, Montaigne, Rée, Rousseau, Schopenhauer, Spinoza, Stifter, Thucydide, Richard Wagner.
Piyele ɛmaɣmaɣ, mba pakalɩ ɛ-takayɩsɩ yaa pɔcɔna ɛ-wɛtʊ nɛ pɩlabɩ-wɛ ɖeu nɛ pɔɖɔŋ ɛ-ɖɔnɛ yaa pamaɣzʊ ɛ-maɣzɩm yɔ, pɔɖɔɔ nɛ pataa kɔyɔ: Adorno, Bachelard, Baudrillard, Bataille, Blanchot, Broch, Albert Camus, Cioran, Derrida, Deleuze, Foucault, Freud, Khalil Gibran, Gide, Granier, Heidegger, Ibsen, Jaspers, Jung, Hesse, Kafka, Kofman, Kundera, Musil, Mann, Rand, Jean-Paul Sartre, Scheler, Sloterdijk, Strauss, Strindberg, Weber.
Jacques Cartier
Palʊla Jacques Cartier kɛ salaŋ fenaɣ kɩyakʊ 23 pɩnaɣ 1491 kɛ Sɛŋ Malo tɛtʊ taa nɛ ɛsɩ peeɖe kɛ salaŋ fenaɣ kɩyakʊ kacalaɣ ŋgʊ wiye ɛɛwɛna pɩnzɩ 65. Payaɣ ɛ-halʊ se Catherine, Jacques des Granches pɛlɔ lɛ. Ɛ-hɔʊ taa mba yɔ: Jehan Cartier Lucas Cartier, N… Cartier, Berteline Cartier, Jehanne Cartier.
Ɛ-tʊmɩyɛ kajalaɣ ñɩŋɖɛ kɛlɛ se ɛtakɩ camɩyɛ kɛ Sɛŋ Laurent pɔɔ nɛ ɛtɩlɩ-kɛ. Ɛñɩnaɣ ɖɔɖɔ se ɛna se ñɩm nabʊyʊ tɛmɛlɩ ka-taa. Ɛñɩnaɣ ɖɔɖɔ se ɛna se papɩzʊ patɩŋga lɔm pɔɔ ŋga kɔyɔɔ nɛ pɛɖɛɛna Azii yaa we. Pɩwayɩ lɛ ɛkɛna tadɩyɛ laɖʊ, ɛɖɛzʊ fransɩ kʊnʊŋ nɛ pɔrtgal ñɩgʊ taa pɩtasɩ ɖɔɖɔ lɛ ɛkɛna aseɖe tɔm heeyu. Mba pɛwɛna ɛ-yɔɔ kɛ keveŋga siŋŋ yɔ mba lɛ amet Cartier nɛ Jesseline Jansart.
Jacques Cartier kɛna Fransɩɩ ɛjaɖɛ taa lɩm yɔɔ nʊmɔɖɔnʊ, ɛjaɖɛ takɩyʊ nɛ takayɩsɩ mayʊ. Ndʊ ɛmaɣ yɔ, ndʊ lɛ ndʊ ɛna ɛ-nʊmɔŋ taa yɔ. Wiyao François 1er hana-ɩ pɩtɛ ɖɔŋ nɛ pɩnaɣ 1534 ewolo Laurent kiɖeɖeu pɔɔ kpɛɛɛ nɛ ɛnʊ yana-kɛ hɩɖɛ se Kanada, mbʊ pʊyɔɔ yɔ pɩɩkɛna kanada haɖa nabɩyɛ taa. Jacques Cartier kɛna tɛtʊ lɩzɩyʊ takayɩsɩ kɩkpɩndasɩ yɔɔ kɩlɛmɩŋ lɩzɩyʊ nɛ pɩlɩɩna ɛtaapalɩyɛ yɔɔ lɛ, ɛnʊ kɛŋna kacalaɣ tʊ weyi ɛtʊza Laurent Kiɖeɖeu lim pɔɔ camɩyɛ yɔ, ɛyaa sɩ-lɩm pɔsɩ cikpisi hɩla nɛ sɩ-ɛɛya hɩla. Pɩtasɩɩna peeɖe ɖeke, ewoba nʊmɔŋ nɩɩyɛ ɖɔɖɔ. Naalɛ ñɩŋgʊ lɛ pɩɩkɛna pɩnzɩ 1535 nɛ 1536 pa-taa nɛ naatozo ñɩŋgʊ lɛ 1541-1542 pa-taa.
Pɩnzɩ kutoku
Pakalʊʊ pɩnzɩ kutoku yɔ pɩtakɩlɩ kaɖɛ mbʊ pʊyɔɔ yɔ pakalʊʊ akɔnta ɛzɩ pɩnzɩ kutokiŋ hiu lɛ pʊsɔzɩ kʊɖʊm. Mbʊ labɩna yee pɩkɛ pɩnaɣ ɛzɩ 1999 yɔ palakɩ 190 pɔsɔzɩ 1 lɛ pɩlaba 20, pʊtɔbʊʊ se ɛyʊ wɛɛ pɩnzɩ kutokiŋ naatozo ŋga taa.
Kujuka wiye
Kujuka wiye kɛ kɩyakʋ lʋbɛ ñɩŋa kpɩtaʋ taa. Kɩkɛ Mazaɣ wiye ɛsɩntaa nɛ Hodo wiye wayɩ.
Ɔganɛsɔŋ
Ɔganɛsɔŋ (yʊsaɣ mayaɣ kɔyɔ Og) kɛ kpɛlɩ kpɛlɛkʊʊ tɛ pʊtʊ weyi ɛ-ñʊʊ mayaɣ kɔyɔ 118. Ɛ nɛ ʊnʊnɔktɩnɩyɔm (Uuo) pɩlɩna IUCPA paɣtʊ yɔɔ, nɛ patasɩ-ɩ yaʊ ɖɔɖɔ se pʊtʊ 118 kɛ matʊ paɣtʊ taa. Palaba-ɩ kajalaɣ ɖeɖe pɩnaɣ 2002 ɛlɛ pɛkpɛnda-ɩ nɛ 249Cf(48Ca,3n)294Og kɛ pɩdaa pee yɔɔ ñɩnɩɣ sukuli kɩkpɛndʊʊ (JINR) taa Doubna tɛtʊ taa Ruusi ɛjaɖɛ taa.
IUPAC tɩsɩ ɛ-hɩɖɛ yɔɔ saŋayɩŋ fenaɣ taa pɩnaɣ 2015 nɛ ɛ-kpaagbaa hɩɖɛ kamɩŋ fenaɣ taa pɩnaɣ 2016 pɩtɩŋna Iouri Oganessian, ɛlɛ kaakɛ Flerov Laboratory of Nuclear Reactions tʊmɩyɛ ñʊʊ tʊ, peeɖe paalaba pʊtʊnaa yuŋ ñɩmba kɩbama sakɩyɛ.
Pɩkɔma pɩnzɩ 1960, paaya ʊnʊnɔkɩtɩyɔm se éka-émanation (yʊsaɣ mayaɣ kɔyɔ eka-Em kɛ lɛlɛɛ yɔ lɛɣtʊ matʊ paɣtʊ taa (pʊ-tɔbʊʊ se ɛlɩna) pɩɩkɛ hɩɖɛ nɖɩ paaya radɔŋ yɔ alɩwaatʊ ndʊ tɩ-taa yaa nabʊyʊ taa éka-radon (eka-Rn), nɛ pʊwayɩ UICPA maɣza pɩnaɣ 1979 se paya-ɩ se kʊyʊm-kʊyʊm-ɔkt-ɩyɔm pɩtɩŋna ñʊŋ masɩ naatozo nzɩ sɩkɛ ɛ-ñʊʊ mayaɣ yɔ.
Pɩcɔ papazɩɣ pɛtɛ taa nɛ paya-ɩ ɛ-hɩɖɛ lɛ, ɔganɛsɔŋ ɛnʊ payaɣ-ɩ se eka-radon (radɔŋ tɛɛ) kɛ kpɛlɩ kpɛlɛkʊʊ tɛ pʊtʊnaa kpata taa) pɩtɩŋna pʊtʊnaa mba Dmitri Mendeleïv kaakpɛɣ pɔ-tɔm yɔ nɛ pʊcɔ ɛlɩzɩ-wɛ nɖeke nɛ ɛya-wɛ hɩla. Lɛɣtʊ matʊ paɣtʊ taa, paaya ʊnʊnɔkɩtɩyɔm se pʊtʊ 118. UIPAC ñɩɣ nesi ɛ-natʊ tɔm yɔɔ saŋayɩŋ fenaɣ kɩyakʊ 30 pɩnaɣ 2015.